text:
কোরোনাভাইরাসকী মতাংদা খঙজিনবা য়াবা ৱাফম খরা | চেকশিলহৌবা তায় অদুবু পাখৎনিঙাইদি ওইদে।
কোরোনাভাইরাসকী মতাংদা খঙজিনবা য়াবা ৱাফম খরা
চেকশিলহৌবা তায় অদুবু পাখৎনিঙাইদি ওইদে।
কোভিদ-১৯ অসি লৌনগল্লি, হকথেংননা নত্রগা নাকোয়ননা মী অমদগী মী অমদা য়াম্না লায়না শন্দোকপা ঙম্মী।
- লায়চৎ অসি শন্দোকপদা নাতোন, খৌনাও অমসুং থবোম্বীগা য়াম্না মরী লৈনৈ।
- লায়চৎ অসি ইহান হান্না চাইনাগী ৱুহানদা ২০১৯ গী দিসেম্বরদা শন্দোকপা হৌরকখি।
কোরোনাভাইরাসনা শিহনবগী চাং -
- লাইচৎ অসি য়াংনা শন্দোকই অদুবু শিহনবগী চাংদি নেম্মী।
- লায়না অসিনা শিবগী চাং চাদা ২ দগী ৩ ফাওবনি। ২০০৩ গী মতমদা সার্স (সিভিয়ার একিউত রেসপিরেতরি সিন্দ্রোম) না শিহনবগী চাং চাদা ১০ নি অদুগা ২০১২ গী মতমদা মার্স (মিদল ইস্ট রেস্পিরেতরি সিন্দ্রোম) না শিহনখিবগী চাংনা চাদা ৩৫ ওইখি।
- মশাগী চহী ৬০ হেল্লবা হান্নদগী অনাবা লৈবা মীওইশিংদা হেন্না থোক্কল্লি।
অসুক য়াম্না পাখৎনরিবসিগী মরম করিনো ?
- লায়না অসিগী মরমদা মরীক চুম্না খঙদোকপা ঙমদবা অমসুং সোসিয়েল মেদিয়াগী খুৎথাংদা তোকঙা শন্দোকপনা মরম ওইরগা মালেমগী মীওই অয়াম্বনা পাখৎনবগী মরম ওইগনি।
- ইনৌ নৌনা থোক্লকপা লায়না লায়চৎ অসিনা মীওইবদা কদায় য়ৌনা শোকহলক্কদগে হায়বগী তাংদাংবা পাউখুমসু পীবা ঙমদ্রিবা অমসুং মসিগী তীকা পুথোকপা ঙমদ্রি।
লায়না অসিনা নারবশিং অশিবগী খয়াত্তা তারগদ্রা ?
- লায়না অসিনা নারবা মীওইশিংগী চাদা ৮০ দি লায়না অসিগী লাইওং উৎলম্লবসু লায়েঙশঙদা লৌখৎফম থোকপা লায়েঙ পথাপ লৌখৎলবা তুংদা চয়োল ২ গী মনুংদা ফগৎলকই।
- মতম চানা লায়েংহৌবশিং লায়না অসিদগী ঙাকথোকপা ঙম্মী।
- দব্লিউ.ঐইচ.ও. গী রিপোর্ত মতুং ইন্না মার্চকী তাং ২২ ফাওবদা মালেমগী ওইনা লায়না অসিনা পোজিতিব ওইরবা মীওই ২,৬৭,০১৩ নি অদুগা শিবগী মশিংনা ১১,২০১ নি ।
- ভারতকী হকশেল লোয়শঙগী রিপোর্ত মতুং ইন্না মার্চকী তাং ২২ ফাওবদা ভারত্তা লায়না অসিনা নাবগী মশিং ৩৪১ শুরে। ৫ শিরে।
অঙাংশিংদা কোরোনাভাইরাসনা নাহনব্রা ?
- কোভিদ-১৯ অসিনা অঙাংশিংদা য়াম্না পাকশন্না নাহনবগী পাউ লৈতে। অদুম ওইনমক অঙাংশিংদা লায়না অসিনা চাদা ৩ গী চাংদা নাহল্লি।
কোরোনাভাইরাস করম্না শন্দোকপগে ?
- লায়না অসিনা নারবা মীওই অমনা অতোপ্পা মশা মঊ ফবা মীওই অমদসু য়াম্না লায়না শন্দোকপা ঙম্মী।
- লায়না অসিনা নারবা মীওইশিংগী মীৎ, নাতোন, চীনদগী মহী মনাই ওইনা নত্রগা লোক খুবা নত্রগা মনপ মতীলদগী শন্দোকহল্লি।
চীনজাকতা কোরোনাভাইরাস শন্দোকপা ঙম্ব্রা ?
- থীজিল্লোয়শিংনা হৌজিক ফাওবগী ওইনা চীনজাকতা কোরোনাভাইরাস শন্দোকপগী প্রমাণ ফংদে।
য়েন নত্রগা য়েরুমদা লায়না অসি শন্দোকপ্রা ?
- হৌজিক্কী ওইনদি থীজিল্লোয়শিংনা য়েন নত্রগা য়েরুমদা লায়না অসি শন্দোকপগী পাউ লৈতে। অদুম ওইনমক অখঙ অহৈশিংগী মতুং ইন্না মুন্না ফুৎতোক্লবা শা-ঙা চানবা চানবা পাউতাক পীরি।
অরুম লাইহৌ, লোক খুবা অমসুং নাতোন মহী তাবগী লাইওং উৎলকপা খুদিংমক কোরোনাভাইরাসনা নারে হায়না চীংনফম থোকপ্রা ?
- লাইওং অসি লায়না অসিনা শোকহল্লবা লৈবাকশিংদগী হল্লকপা মীওইশিংদা উৎলক্লবা।
- লাইওং অসি লায়না অসিনা নারবা মীওইশিংদা তোৎন তীন্নরুবা মতুংদা উৎলক্লবা।
- লাইওং অসি লায়ন অসিবু লায়েংলিবা লায়েংশঙশিংদা চঙলুবা মতুংদা উৎলক্লবদি লায়না অসিনা নারে হায়বগী চীংননিঙাই ওইগনি।
মপুঙ ওইনা করি করি লাইওং উৎলকপা য়াই ?
- ভাইরাস অসিনা চঙখ্রবা মতুংদা লোক খুবা, অরুম লাইহৌ, নিউমোনিয়া, শ্বর চীনবগী লাইওং উৎলকপা য়াই। অদুগা করি করিগুম্বা মতমদা ওবা অমসুং ডাইরিয়া ওইরকপসু য়াই।
- চুম্নতগী লোক লাইহৌ তৌবগা লোয়ননা নুমিৎ নিনি দগীনা ১৪ নিগী মনুংদা হেন্না কনবা মওংদা লাইওং অসি উৎথোক্লকপা য়াই।
ইশাবু ইশানা চেকশিনজগদবশিং-
- মীয়াম তীনবা। মফমদা য়ারিবমখৈ চঙলোইদবনি।
- লোক লায়হৌ তৌবা মীওইশিংগী মনাকতা চঙলোইদবনি।
- লোক খুবা মতমদা রুমাল নত্রগা টিসু পেপার শিজিন্নবিগনি।
- শিজিন্নখিবা টিসু রুমাল/টিসু পেপার মফম চানা ডাসবিনদা লংথোকপিগনি।
- অরুম, লোক খুবা অমসুং শ্বর চীনবগী মওং লাক্লবদি দাক্তরশিংগা তানবিগদবনি।
- ঈশিং মনিল ২/৩ লক চীংশিন্দুনা নাতোন ফুনবা ফহন্নবা হোৎনগদবনি।
- ঈশিং মরাং কায়না থকতুনা, নিংথিনা পোৎথাদুনা লৈগনি।
- মখা তানা শন্দোকখিদনবা সাবাননা খুৎশা তোয়না হাম্লবা মতুংদা অলকোহোল য়াওবা সেনিটাইজর শিজিন্নগনি।
- ফগৎলকপা উদ্রবদি দোক্তরশিংগা তান্নদুনা মখা তাবা লায়েং পথাপ চৎথগনি।
কোরোনাভাইরাসকা মরী লৈনবা অকুপ্পা মরোল কদায়দা ফংগনি।
- কোরোনাভাইরাসকা মরী লৈনবা লাইওং অমসুং অকুপ্পা মরোলগী দমক পুং ২৪ হাংদুনা লৈরবা মিনিস্ট্রি অফ হেল্ঠ এন্দ ফেমিলি ৱেলফেয়ারগী কন্ট্রোল রুম নম্বর ০১১-২৩৯৭৮০৪৬ পাউ ফাওননবা হায়রি।
- নভেল কোরোনা ভাইরাসকী মতাংদা মখা তানা খঙনবগী ভারত সরকারগী হেল্ঠ এন্দ ফেমিলি ৱেলফেয়ারগী ➤ ৱেবসাইট অসিদা চঙদুনা অকুপ্পা মরোল খঙবা য়াগনি।


c: text/html

text:
খরুমজরি।
ৱার্লদ ইকোনোমিক ফোরম অসিদা শরুক য়ারিবা মালেমগী হৈথোই-শিংথোইরবশিং পুম্নমকপু, ভারত মচা করোর ১৩০গী মায়কৈদগী তরাম্না ওকচরি। ঐনা ঙসি নখোয় ময়ামদা ৱারি শারিঙৈ মতম অসিমক্তদা, ভারতনা কোরোনাগী অতোপ্পা ৱেব অমগা য়াম্না চেকশিন্না অমসুং চেকশিন্না শেন্নদুনা মায়োক্নরি। মসিগা লোইন-লোইননা ভারতনা ইকোনোমিক্কী লমদা য়াম্না প্রোমিসিং ওইবা রিজল্ত কয়া অমগা লোইননা খুমাং চাউশিল্লি। ভারতনা নিংতম্বগী চহি ৭৫ শুখিবগী নুঙাইবা ফাওই অমসুং ভারতনা চহি অমখক্তদা কোরোনা ভেক্সিন দোজ করোর ১৬০ থাবা ঙমগনি হায়না থাজৈ।
মরুপশিং,
ভারতগুম্বা য়াম্না লিংবা দেমোক্রেসী অসিনা মালেম পুম্নমক্তা বাম্না ফজরবা খুদোল অমা খুদোল তৌরি, বুকে ওফ হোপ। মসিগী বুকে অসিদা, ঐখোয় ভারত মচাশিংগী দেমোক্রেসীদা অচেৎপা থাজবা অদু য়াওরি, মসিগী বুকে অসিদা, ২১শুবা চহি চাবু এমপাৱর তৌগদবা তেক্নোলোজী য়াওরি, মসিগী বুকে অসিদা ঐখোয় ভারত মচা ঐখোয়গী তেমপরামেন্ত, ভারত মচা ঐখোয়গী তেলেন্ত য়াওরি। ঐখোয় ভারত মচাশিংনা লৈরকপা মল্তি-লিঙ্গ্বেল, মল্তি কলচরেল এনভাইরনমেন্ত অসি ভারত খক্তা নত্তনা মালেম পুম্বগী য়াম্না চাউরবা পাঙ্গল অমা ওইরিবনি। মসিগী পাঙ্গল অসিনা চিরবা মতমদা ঈশাগী খক্তা খন্দনা মীওইবা জাতিগী য়াইফনবগীদমক্তসু থবক তৌবা তম্বী। করোনাগী মতম অসিদা ঐখোয়না উখি মদুদি ভারতনা করম্না ‘ৱান আর্থ, ৱান হেল্থ’কী ৱাখল্লোন অদুবু ঙক্না চত্তুনা লৈবাক কয়া অমদা তঙাইফদবা হিদাক-লাংথকশিং, ভেক্সিনশিং পীদুনা করোর কয়াগী পুনশিং কল্লি। ঙসিদি ভারত অসি মালেমগী খ্বাইদগী চাউবা অহুমশুবা ফার্মা প্রোদ্যুসর, ফার্মসী ওইরি। ঙসিদি ভারত অসি হেল্থ প্রোফেস্নেলশিং, দোক্তরশিংনা মখোয়গী সেন্সিতিবিতী অমসুং এক্সপর্তিজনা মীয়ামগী থাজবা ফংলিবা অদুগুম্বা মালেমগী লৈবাকশিং অদুগী মনুংদা অমা ওইরে।
মরুপশিং,
সেন্সিতিবিতী হায়বসি চিরবা মতমদা চাংয়েং তৌই অদুবু ভারতকী কেপেবিলিতী অসি মসিগী মতম অসিদা মালেম পুম্বগী ওইনা খুদম অমা ওইরিবনি। মসিগী চিরবা মতম অসিদা, ভারতকী আই.তি. সেক্তরনা পুং ২৪ থবক তৌদুনা মালেমগী লৈবাকশিংবু য়াম্না চাউরবা খুদোংথিবা অমদগী কল্লবনি। ঙসি ভারতনা মালেমদা য়াম্লবা সোফৱেয়র ইঞ্জিনীয়রশিং থারি। সোফৱেয়র দিবেলপ্পর লাখ ৫০ হেন্না ভারত্তা থবক তৌরি। ঙসি মালেমগী ওইনা অহুমশুবা খ্বাইদগী য়াম্বা য়ুনিকোর্নশিংগী মশিং ভারত্তা লৈ। হৌখিবা থা তরুক্তা স্তার্ত অপ লিশিং ১০গী মথক্তা রজিস্তর তৌখি। ঙসি ভারত অসিনা মালেমগী ওইনা খ্বাইদগী চাউবা, চেকশিনবা অমসুং মাইপাকপা দিজিতেল পেমেন্তশিংগী প্লেতফোর্ম লৈ। মমাংগী থা খক্তদা হায়রুরগদি, ভারত্তা য়ুনিফাইদ পেমেন্তস ইন্তরফেস, মসিগী মীদিয়ম অসিগি খুত্থাংদা বিলিয়ন ৪.৪ ত্রান্সেক্সন তৌখি।
মরুপশিং,
হৌখিবা চহি কয়াদা ভারতনা দিবেলপ তৌখিবা অমসুং এদোপ্ত তৌখিবা দিজিতেল ইনফ্রস্ত্রকচর অদুনা ঙসিদি ভারতকী য়াম্না চাউরবা পাঙ্গল ওইরে। কোরোনা ইনফেক্সনশিংগী ত্রেক্কিং তৌনবগীদমক্তা আরোগ্যা সেতু এপ অমসুং ভেক্সিনেশনগীদমক্তা কোৱিনপোর্তলগুম্বা তেক্নোলোগী ওইবা সোল্যুশনশিং অসি ভারতকী ওইনদি চাউথোকচনিংঙাই ওইবা ৱাফমনি। ভারতকী কোৱিন পোর্তলদা স্লোত বুকিংদগী হৌরগা সার্তিফিকেত জেনরেশন তৌবগী ওনলাইন সীস্তেম অসিনা অচৌ-অচৌবা লৈবাকশিংগীসু পুক্নিং চিংশল্লি।
মরুপশিং,
মতম অমদা ভারত অসি লাইসেন্স রাজনা মশক তাক্লম্মি, অনম্বনা পোতশিংদা সরকারনা পান্নরম্মি। ভারত্তা বিজনেস তৌনবগীদমক্তা থেংনখিবা অৱাবশিং অদু ঐহাক্না খঙই। ঐখোয়না শিংনবশিং অদুবু কোহন্নবা লেপ্তনা হোৎনরি। ঙসিদি ভারতনা ইজ ওফ দুইং বিজনেসপু শোগৎলি, সরকারনা খুৎ থিংজিনবা হন্থরে। ভারতনা মখোয়গী কোর্পোরেত তেক্স রেতশিংবু সিমপ্লিফাই তৌদুনা, হন্থহন্দুনা, মালেম অসিদা খ্বাইদগী কমপিতিতিব ওইবা অমা ওইহল্লে। হৌখিবা চহি খক্তদা ঐখোয়না কমপ্লায়েন্স লিশিং ২৫ হেন্না হন্থখ্রে। ভারতনা রেত্রোস্পেক্তিব তেক্সশিংগুম্বা পাম্বৈশিংদা অহোংবা পুরক্তুনা, বিজনেস কম্যুনিতীগী থাজবা অমুক হন্না পুরকখ্রে। ভারতনা দ্রোনশিং, স্পেস, জিয়ো স্পেসিবেল মেপ্পিংগুম্বা সেক্তর কয়া অমা দিরেগুলেত তৌখ্রে। ভারতনা আই.তি.সেক্তর অমসুং বি.পি.ও.গা মরী লৈনবা আউতদেতেদ তেলিকোম রেগুলেশনশিংদা য়াম্না চাউনা অহোংবা অমা পুরকখ্রে।
মরুপশিং,
ভারতনা গ্লোবল সপ্লাই চেনশিংদা মালেমগী ওইনা থাজবা পার্তনর অমা ওইনবা কত্থোক্লে। ঐখোয়না লৈবাক কয়ামরুম অমগা ফ্রী ত্রেদ এগ্রীমেন্তকী লম্বি কবা অমা শেম্লি। ভারত মচাশিংদা ইন্নোভেশনগী অনৌবা তেক্নোলজীবু এদোপ তৌনবগী লৈরিবা কেপাসিতি, এন্ত্রপ্রেনোরশিপকী স্পিরিৎ অদুনা ঐখোয়গী গ্লোবল পার্তনর খুদিংমক্তা অনৌবা পাঙ্গল অমা পীবা ঙম্লগনি। মরম অদুনা ভারত্তা ইনভেস্তমেন্ত তৌবগীদমক্তা খ্বাইদগী হেন্না ফবা মতমনি। ভারতকী নহাশিংগী মরক্তা ঙসিদি এন্ত্রপ্রেনোরশিপকী অনৌবা থাক অমা য়ৌরে। ২০১৪দা ভারত্তা রেজিস্তর তৌরবা স্তার্ত অপ চামা খরা লৈরম্মি। অদুবু ঙসিদি মখোয়শিংগী মশিং অদু লিশিং ৬০ হেনখ্রে। মসিদসু য়ুনিকোর্ন ৮০ হেন্না লৈ, মসিগী মনুংদা ৪০ অমদি ২০২১খক্তদা শেমখিবনি। এক্স-পেত ইন্দিয়নশিংনা মালেমগী স্তেজদা মখোয়গী হৈ-শিংবা অদু উৎলিবা, অদুগুম্না ভারতকী নহাশিংনা ভারত মচা নখোয় পুম্নমকপু অনৌবা থাক অমদা পুরক্না মপুং ফানা শেম-শাদুনা লৈরে অমসুং মসিগীদমক্তা ঙাইদুনা লৈরি।
মরুপশিং,
দীপ ইকোনোমিক রিফোর্মশিংগা মরী লৈননা ভারতকী কমিতমেন্ত অসিনসু ভারত অসিবু ঙসি ইনভেস্তমেন্তকীদমক্তা খ্বাইদগী এত্রেক্তিব ওইবা দেস্তিনেশন অমা ওইহনবগী খ্বাইদগী চাউবা মরম অমা ওইরিবনি। কোরোনাগী মনুংদা, মালেমনা ক্বান্তিতেতিব ইজিং প্রোগ্রামগুম্বা ইন্তর্ভেন্সনদা ফোকস তৌদুনা লৈরিঙৈদা ভারতনা রিফোর্মশিংগিদমক্তা লম্বি অমা য়াৎখি। দিজিতেল অমসুং ফিজিকেল ইনফ্রাস্ত্রকচরবু মোদর্নাইজ তৌনবগীদমক্তা খ্বাইদগী চাউবা প্রোজেক্ত অদু কোরোনাগী মনুংদা হেন্দোক-থোইদোকপা মওংদা খোংজেল য়াংশিনহনখি। লৈবাক অসিগী খুঙ্গং লাখ ৬কী মথক্তা ওপ্তিকেলম ফাইবর কনেক্ত তৌরি। মরু ওইনা কনেক্তিবিতীগা মরী লৈনবা ইনফ্রাস্ত্রকচরদা ১.৩ ত্রিলিয়ন দোলর ইনভেস্ত তৌরি। এসেত মোনিতাইজেশনগুম্বা ইন্নোভেতিব ফাইনান্সিং তুলশিংদগী ৮০ বিলিয়ন দোলর জেনরেত তৌনবা পান্দম থম্লি। দিবেলপমেন্তকীদমক্তা স্তেকহোলদর খুদিংমকপু প্কেতফোর্ম অমদা পুরক্নবগীদমক্তা ভারতনা গতিশক্তি নেস্নেল মাস্তর প্লানসু হৌদোকখ্রে। মসিগী মাস্তর প্লান অসিগী মনুং চন্না ইন্তিগ্রেতেদ ওইবা মওংদা ইনফ্রস্ত্রকচরগী প্লানিং, দেবিলপমেন্ত অমসুং ইমপ্লিমেন্তেশনগী থবক তৌরগনি। মসিনা গুদস, পীপল অমসুং সার্বিসশিংগী সীমলেস কনেক্তিবিতী অমসুং মুভমেন্ততা অনৌবা খোংজেল অমা পুরক্লগনি।
মরুপশিং,
ইরোমদোম লেপচবা ঙম্নবগী লম্বিদা চৎপা মতমদা, ভারতকী ফোকস অসি প্রোসেসতু খক্তমক লাইহনবা খক্তা নত্তে, অদুবু ইনভেস্তমেন্ত অমসুং প্রোদক্সনবু ইন্সেন্তিবাইজ তৌনবসু য়াওরিবনি। মসিগী এপ্রোচ অসিগা লোইননা, ঙসিদি সেক্তর ১৪দা বিলিয়ন দোলর ২৬কী প্রোদক্সন লিঙ্কদ ইন্সেন্তিব স্কীমশিং চৎনহনখ্রে। ফেব, চিপ অমসুং দিসপ্লে ইন্দস্ত্রী লিংখৎনবগীদমক্তা বিলিয়ন দোলর ১১গী ইন্সেন্তিব প্লান অসিনা গ্লোবল চেনবু স্মুথ ওইহন্নবগীদমক্তা ঐখোয়না কয়া কন্না হোৎনবগে হায়বগী খুদম্নি। ঐখোয়না মেক ইন ইন্দিয়া, মেক ফোর দ ৱার্লদগী ৱাখল্লোন অসিগা লোইননা খুমাং চাউশিল্লি। তেলিকোম, ইন্সুরেন্স, দিফেন্স, ঐরোস্পেসকা লোইন-লোইননা হৌজিক্তি সেমিকন্দক্তরগী লমদসু ভারত্তা লোইবা নাইররোইদবা পোজিবিলিতী কয়া অমা লৈ।
মরুপশিং,
ঙসিদি ভারতনা হৌজিক্কী মতম অসিগা লোইন-লোইননা লাক্কদবা চহি ২৫গী থম্লিবা পান্দম অদুবু য়েংলগা পোলিসীশিং শেম্লি, ৱারেপশিং লৌরি। মতম অসিগী মনুংদা ভারতনা হাই গ্রোথকী, ৱেলফিয়র অমসুং ৱেলনেসকী সেচুরেশনগী পান্দম থম্লি। গ্রোথকী মতম অসি গ্রীনসু ওইগনি, ক্লীনসু ওইগনি, সস্তেন্নেবলসু ওইগনি, রিলায়েবলসু ওইগনি। মালেমগী ফনবগীদমক্তা অচৌবা কমিৎমেন্তশিং তৌনবা অমসুং অদুবু ঙাক্না চৎপগী ত্রেদিশন অদুবু মখাতানা চত্থদুনা, ঐখোয়না ২০৭০ফ ফাওবদা নেত জিরোগী তার্গেত থম্লি। মালেমগী অপুনবা মীশিংগী চাদা ১৭ ওইরিবা ভারত অসিনা গ্লোবল কার্বোন ইমিসনদা চাদা ৫ খক্তমক কন্ত্রিব্যুত তৌই, অদুবু ক্লাইমেত চেলেঞ্জদগী মায়োক্নবা ঙম্নবা ঐখোয়গী কমিৎমেন্ত অসি চাদা ১০০নি। ইন্তর্নেস্নেল সোলার এলাইন্স অমসুং কোলিশন ফোর দিজাস্ত্র-রিজিলিয়েন্ত ইনফ্রস্ত্রকচর ফোর ক্লাইমেত এদাপ্তেশনগুম্বা ইনিসিয়েতিব অসিগী খুদম্নি। হৌখিবা চহি কয়াদা হৌৎনখিবশিং অদুগী ফল ওইনা ঙসি ঐখোয়গী ইনর্জী মিক্সকী শরুক্তা চাদা ৪০দি নন-ফোসিল সোর্সশিংদগী লাক্লিবনি। ভারতনা পেরিসতা লাউথোকখিবা অদু, ঐখোয়না মদুগী তার্গেত অদুদগী চহি ৯ ঙনখৎনা ফংবা ঙমখ্রে।
মরুপশিং,
হৌৎনকিবশিং অসিগী মরক অসিদা, ঐখোয়না ঐখোয়গী লাইফস্তাইল অসিনসু ক্লাইমেতকী ওইনা য়াম্না চাউনা শিংনবনি হায়বসি য়াজগদবনি। ‘থ্রো অৱে’ কলচর অমসুং কঞ্জুমরিজমনা ক্লাইমেত চেঞ্জবু অমুক্কসু হেন্না ফিভম শোকহল্লে। হৌজিক মতমগী ‘তেক-মেক-য়ুজ-দিসপোজ’গী ইকোনোমী অসিবু বাম্না য়াংনা সার্কুলর ইকোনোমীগী মাইকৈদা পুরকপা হায়বসি য়াম্না তঙাইফদবনি। কোপ২৬দা ঐহাক্না খন্নখিবা মিসন লাইফকী মপুং ওইবা ৱাখল্লোন অদু অসিনি। লাইফ – হায়বদি লাইফস্তাইল ফোর এনভাইরনমেন্ত, অসিগুম্বা রেজিলিয়নে্ত অমসুং সস্তেন্নেবল লাইফস্তাইলগী ভিজন, মসিনা ক্লাইমেত খ্রাইসিসকা লোইন-লোইননা তুংদা লাক্কদবা অনপ্রেদিক্তেবল চেলেঞ্জশিংবু মায়োক্নবদা মতেং পাংগনি। মরম অদুনা মিসন লাইফপু গ্লোবল মাস মুভমেন্ত অমা ওইবা হায়বসি তঙাইফদে। লাইফগুম্বা মীয়াম্না শরুক য়াবা কেমপেনবু ঐখোয়না পী-থ্রি, অদুগা ঐন পি.থ্রি. হায়বা মতমদা, ‘প্রো প্লানেত পীপল’গী অচৌবা য়ুমফম অমা ওইহনবসু য়াই।
মরুপশিং,
ঙসি ২০২২গী হৌরকপা অসিদা ঐখোয়না দাবোসতা অসিগুম্বা খন্না-নৈনবগী থৌরম অমা পাংথোকপা অসিদা অতোপ্পা শিংনবা কয়া অমগী মতাংদা খঙহনবা হায়বসি ভারতনা মশাগী মথৌ অমনি হায়না লৌই। ঙসি গ্লোবেল ওর্দরদা অহোআবা অমা পুরকপগা লোইননা মালেম অসিগী ইমুং ওইনা ঐখোয়না মায়োকমিন্নদুনা লাকখিবা শিংনবশিং অদুসু হেনগৎলক্লি। মখোয়শিং অসিবু মায়োক্ননবগীদমক্তা লৈবাক খুদিংমক, মালেমগী এজেন্সীগী খুত্থাংদা কলেক্তিব অমসুং সিনক্রোনাইজদ এক্সনগী মথৌ তাই। সপ্লাই চেনগী দিসরপসন, ইনফ্লেশন অমসুং ক্লাইমেত চেঞ্জ অসি মসিগী খুদমনি। অতোপ্পা খুদম অমনা- ক্রিপ্তোকরেন্সীগী। মসিগা মরী লৈনরিবা তেক্নোলোজী অসিদা কনাগুম্বা লৈবাক অমত্তনা লৌখিবা ৱারেপ অদু মসিগী শিংনবা অসিগা মায়োক্নবা ঙম্লোই। ঐখোয় ময়াম ৱাখল মান্নবা অমা চংঙি। হৌজিক মালেমগী লৈরিবা ফিভম অসি য়েংলুরগদি, মল্তিলেতরেল ওর্গনাইজেশনশিং, অনৌবা ৱার্লদ ওর্দর অমসুং অনৌবা শিংনবশিং অসিবু মায়োক্নবা ঙম্লগদ্রা হায়বা ৱাহং অসিনি? মসিগী ইন্সতিত্যুশনশিং অসি শেমখিবা মতমদদি, মতম অদু য়াম্না তোঙাল্লম্মি। হৌজিক্কী মতম অসিনা মওং অমা ওল্লে। মরম অদুনা হৌজিক্কী মতম অমসুং তুংদা লাক্কদবা মতমশিংদা শিংনবশিং অসিগা মায়োক্নবা ঙম্নবা মসিগী ইন্সতিত্যুশনশিং অসিদা রিফোর্মশিং পুরকপদা মীৎয়েং থম্বা হায়বসি দেমোক্রেতিক ওইবা লৈবাক খুদিমক্কী মথৌদাংনি। দাবোসতা খন্নরিবা-নৈনরিবশিং অসিদা মসিগী মতাংদসু অফবা মওংদা ৱারী-ৱাতাই শানরগনি হায়বা ঐহাক্না থাজৈ।
মরুপশিং,
অনৌবা শিংনবশিং অসিগী মরক অসিদা মালেম অসিদা অনৌবা লম্বিগী তঙাইফদবা লৈরে, অনৌবা রিজোল্যুশন কয়া অমগী তঙাইফদবা লৈরে। ঙসি মালেমগী লৈবাক খুদিংমক্না হান্নদগী হেন্না অমনা অমগী মতেং লৌবগী তঙাইফদবা লৈরে। মসিনা হেন্না ফবা তুংগী লম্বিনি। দাবোসতা পাংথোক্লিবা খন্ন-নৈনবা অসিনা মসিগী সেন্তিমেন্ত অসিবু হেন্না শন্দোকহল্লগনি হায়না ঐহাক্না থাজৈ। অমুক্কসু হন্না, নখোয় ময়ামগা ভর্চুৱল ওইনা উনবগী তাঞ্জা ফংজরে, নখোয় ময়াম্বু হন্না-হন্না থাগৎচরি!

robotstxt: allowed

filter: keep


text:
"… মহাক অসি তাইবং মপুগী খুদমনি, খনগৎলবা মশানি, তাইবং মপুগী মরমগী ঙাকশেল পুরেলনি, মহাক্কী নুংশিবশিংনা ওনশিঞ্জগদবা… অদু মহাকনি। মহাক অসি তাইবং মপুগী ৱাহৈগী ৱাহন্থোক পীবিবা মীওইদুনি…”
— অব্দুল-বাহা
মহাক্কী শাফোঙবা অসিগী অপুনবা মালেম অমা শেম্নবগী পান্দম অদু শোইদনা ফঙহন্নবা – অমসুং বাহা’ই খুন্নাইগী অপুনববু ঙাকশেন্নবা – বাহা‘উ’ল্লাহনা মহাক্কী মচানুপা অহল, অব্দুল-বাহাবু য়ানবগী (Covenant) ময়োল ওইনা হাপখি অমসুং তেংপানগী অচুম্বা ৱায়েল লৈঙাকশঙ শেমগৎনবা নোংদম্বীরম্মী। মদুগী মতুংদা, অব্দুল-বাহানা তেংপানগী অচুম্বা ৱায়েলনা মথৌ পাঙথোক্নবা চৎনপথাপশিংদু শেম্বীখি অমসুং মহাক লৈখিদ্রবা মতুংদা, বাহা’ইশিংনা মহাক্কী মশুনুপা অহন, শোঘি ইফেন্দীদা ওনশিনগদবনি হায়না তাকপীরম্মী, মরমদি মহাক্না শোঘি ইফেন্দীবু বাহা’ই লাইনিংগী ঙাকশেল পুরেল ওইনা হাপ্পীরমলে।
তেংপানগী অচুম্বা ৱায়েল লৈঙাকশঙ অমসুং ঙাকশেল পুরেল অনীমক্তা চৎনপথাপশিংদু চৎনহন্নবা, আইনশিংবু নিয়োম ওইনা চৎনহন্নবা, সঙস্থানশিংবু ঙাকশেন্নবা, অমসুং বাহা’ই লাইনিংবু লেপ্পা লৈতনা খুমাঙ চাওশিল্লিবা সমাজ অমগী দরকারশিংদুগী মতুং ইন্না শেম্বীনবা মথৌ পীরম্মী।
চহী ৩ ৬ চুপ্না, থোইদোক হেন্দোকপা অশানবা ৱাখল, লৌশিং অমসুং কত্থোকপগা লোয়ননা, শোঘি ইফেন্দীনা বাহা’ই খুন্নাইনা মীওইবা জাতী অপুম্বগী মখল মথেল কয়াগী খেন্নবশিং হেন্না হেন্না থক্তোরকপগা লোয়ননা, মদুগী চাওখৎপবু য়োকখৎলম্মী, ভাব তাববু মরা চেৎহল্লম্মী, অমসুং বাহা’ই খুন্নাইনা অপুনববু মপাঙ্গল কনখৎলম্মী।
শোঘী ইফেন্দীগী লমজিং লমতাক্কী মখাদা, খুন্নাইগী থবক থৌরমশিংবু য়েঙশিন্নবা বাহা‘উ’ল্লাহনা শেম্বীরম্বা তোপ তোপ্পা লৈঙাক্নবগী সিষ্টেম অদু থুনা য়াঙনা মালেম শিন্থুংবদা চাওখৎলম্মী। মহাক্না বাহা’ইগী অশেঙবা অইবশিংবু ইংগ্রাজীদা হন্দোকলম্মী। হোল্লি লেন্দ (অশেংবা লমদম)দা লাইনিং অসিগী নুংগী অমসুং লৈঙাক্কী মফমশিং চাওখৎহনখি, অমসুং, চিঠি লিশিং লিশিং ইদুনা, সভেত্যগী নুংগী ওইবা মায়োলগী মতাংদা অমদি খুন্নাইগী ওইবা অহোংবগী মতাংদা লোইনরিবা অকা অকুমগী মরমদা য়াম্না ৱাহন্থোক লৈবা জ্ঞান পীবিরম্মী, অসুম্না মীওইবা জাতীনা চঙশিল্লিবা পুক্নিং হুনিংঙাই ওইরবা মিৎয়েং অমা হাংদোকপীরম্মী।
Exploring this topic:
The Life and Work of Shoghi Effendi
Guidance and Translations
Shoghi Effendi’s Passing
Quotations
Articles and Resources


text:
লুহোংবদা তঙাইফদনা রেজিস্ট্রেসন তৌহন্নবা অমসুং অঙাংওইনা লুহোংবা থীংনবগী পান্দম ওইনা আসাম সরকারনা অরুন্ধতি গোল্ড স্কিম হৌদোকলে। স্কিম অসিগী মখাদা লুহোংবা মতমদা নুপীশিংনা সনা তুলা অমা (গ্রাম ১০) ফংলগনি। হন্দক জনুৱারীগী তাং ১, ২০২০ দগী হৌরগা স্কিম অসি চৎনবা হৌখ্রে। অদুবু ওনলাইনদা এপ্লাই তৌবগীদমকতি জানুৱারীগী তাং ২০ ফাওবা ঙাইবা তারি। অরুন্ধতি গোল্ড স্কিম অসিদা স্পিসিয়েল মেরেজ এক্ট ১৯৫৪কী মতুং ইন্না লুহোংবগী রেজিস্ট্রেসন অমসুং ভেরিফিকেসন লোয়রবা মতুংদা নুপী অদুগী বেঙ্ক একাউন্তা সনা লৈনবগী লুপা লিশিং ৩৮ হাপচিল্লক্কনি হায়রি। সনা লৈবগী চেনিঙ (বিল) উৎপা মথৌ তাগনি, সনা লৈবা নত্তনা অতৈ অতোপ্পা পোৎ চৈ লৈবদা শেনফম অদু শিজিন্নবা য়ারোইদৌরি।
ইমুং মনুংগী চহীগী ইনকাম লুপা লাখ ৫ গী মখাদা লৈবা মীওইশিংনা হায়রিবা স্কিম অসিগী কান্নবা ফংগনি। লুহোংগদৌরিবা নুপানা মশাগী চহী ২১ অদুগা নুপীনা চহী ১৮ শুরবা মীওই ওইগদবনি। আধার কার্দ, এদ্রেস প্রূফ নচিংবা চেচাং চংগনি। বর কন্যা অনিমক হায়স্কুলদা ক্লাস তেন পাস তৌরবা ওইগদবনি। অদুবু আদিবাসী অমসুং চাবাগানগী নুপীশিংদা হায়রিবা মহৈগী থাক অসি কোমথোক্কনি। অহানবা লুহোংবদখক্তদা স্কিম অসিগী কান্নবা ফংগনি। থৌরাং অসিগী দমক রাজ্য সরকারনা চহী খুদিংগী ওইনা লুপা কোতি ৮০০ রোম খরচ তৌবগী ৱাফম শেলথুমগী মন্ত্রী হিমন্ত বিশ্ব শর্মানা ফোঙদোকখি।
youtube তা য়েংবিউ
>>> লুহোংবদা সনা তোলা অমা ফংবগী গোল্ড স্কিম
-----------------------------------------------------------
Get latest News Updates Please Download our Android app CLICK HERE
To Subscribe our YouTube Channel CLICK HERE
------------------------------------------------------------


text:
কমর্স অমসুং ইন্দস্ত্রী মন্ত্রালয়
স্তার্ত-অপশিংদা কোবিদ-১৯গী শাফু
Posted On:
23 SEP 2020 2:36PM by PIB Imphal
সেপ্তেম্বর ৬, ২০২০ ফাওবদা দি.পি.আই.আই.তি.না শক খঙলবা স্তার্তঅপশিংনা মশানা রিপোর্ত তৌরখিবা থবকশিংগী মশিং, হৌখিবা চহি অহুমগী চহি-চহিগী ওইরিবা অকুপ্পা মরোল মখাদা পীরি। দিপার্তমেন্ত ফোর প্রমোসন ওফ ইন্দস্ত্রী এন্দ ত্রেদনা স্তার্তঅপশিংগী জি.দি.পি.গী দেতা থমদে।
ফন্দস ফোর স্তার্তঅপশিং (এফ.এফ.এস.)কী ফন্দ অসি কেবিনেৎনা অয়াবা পীখ্রে অমসুং ভারতকী স্তার্তঅপকী ইকোসিস্তেমগী তঙাই ফদবা চাউখৎ থৌরাং পুরক্নবা লুপা করোর ১০,০০০গী কোর্পস অমগা লোয়ননা জুন ২০১৬দা লিংখৎখি অমদি দোমেস্তিক কেপিতেল ফংহন্নবা দি.পি.আই.আই.তি.না জুন ২০১৬দা লিংখৎখি।ফন্দ ওফ ফন্দস অসিনা স্তার্তঅপশিংদা হকথেংননা ইনবেস্ত তৌদে, মসিগী মহুৎ সেবিদা রেজিস্তর তৌবা অল্তর্নেৎ ইনবেস্তমেন্ত ফন্দশিং (এ.আই.এফ.শিং), দোতর ফন্দশিং হায়না খঙনবা অসিদা কেপিতেল পীরি, মসিনা অমুক ইক্বিতী অমসুং ইক্বিতী-লিঙ্ক ইন্সত্রুমেন্তশিংগী খুত্থাংদা ভারতকী হোগৎলক্লিবা স্তার্তঅপশিংদা শেল থাদগনি। এস.আই.দি.বি.আই.দা চান্নবা দোতর ফন্দশিং খন্দুনা ফন্দ অসি পান্নগনি অমদি লৈরিবা কেপিতেল অদু থাদবা য়েংশিনগনি।
এস.আই.দি.বি.আই.না রিপোর্ত তৌরকপগী মতুং ইন্না ফন্দ ওফ ফন্দস ফোর স্তার্তঅপস (এফ.এফ.এস.)কী মখাদা অল্তর্নেৎ ইনবেস্তমেন্ত ফন্দশিং (এ.আই.এফ.শিং)না কোনশিনবা লনাই ইনবেসমেন্তশিং অসি কোবিদ-১৯ লায়চৎ মনুংদা থবক লেপ্পা নত্রগা হন্থবগী রিপোর্ত তৌরক্তে।
কোবিদ-১৯ লায়চৎ অসিগী মতুংদা স্তার্ত-অপশিংদা লনাই ইনবেস্তমেন্ত তৌবা হেনগৎহন্নবা সরকারনা লৌখৎখিবা খোঙথাংশিং এনেক্সর-১ দা পীরি।
এনেক্সর-১
কোবিদ-১৯ লায়চৎ অসিগী মতুংদা স্তার্ত-অপশিংদা লনাই ইনবেস্তমেন্ত তৌবা হেনগৎহন্নবা সরকারনা লৌখৎখিবা খোঙথাংশিং মখাদা পীরি:
কেন্দ্র সরকার, রিজর্ব বেঙ্ক ওফ ইন্দিয়া, সেক্যুরিতীস এন্দ একচেঞ্জ বোর্দ ওফ ইন্দিয়া (সেবি), ইন্সুরেন্স রিগুলেতরী এন্দ দিবেলপমেন্ত ওথোরিতী (আই.আর.দি.এ.আই.) অমসুং সেক্তোরেল মিনিস্ত্রীশিংনা ভারতকী ললোন-ইতিক্কী ফীভম ফগৎহন্নবা খোঙথাংশিং লৌখৎখি। ওন্তর্প্রিনোরশিংগী ওইনা তেক্স, রিগুলেতরী অমসুং আর.বি.আই.না পীবা মোনেতরীগী তেংবাং পীবা অসিগুম্বা খোঙথাংশিং লৌখৎখি।
• দি.পি.আই.আই.তি.না কোবিদ-১৯ লান্থেংনবা ঙম্নবা ইন্নোবেতিব সোলুসনশিং পুথোক্নবা য়ুনাইতেদ অগেনস্ত কোবিদ-১৯ ইন্নোবেতিব চেলেঞ্জ হৌদোকখি। লোজিস্তিককী পাম্বৈশিং, তেস্তিংগী পাম্বৈশিং, ক্রিতিকেল ক্যের ইক্বিপমেন্ত, অচৌবা মফম সেনিতাইজেসন তৌবা অমসং কোবিদ-১৯গা মরী লৈনবা অরুবা হীরমশিং য়াওনা কোবিদকী ওইরিবা ফীভম অসি লাকশিন্নবা পাম্বৈশিংগী এপ্লিকেসনশিং লাকখি।
• এস.আই.দি.বি.আই.না স্তার্তঅপশিংগীদমক কোবিদ-১৯ স্তার্তঅপ এসিস্তেন্স স্কিম (সি.এস.এ.এস.) হৌদোকখি মসিনা কোবিদ-১৯না পীরিবা শেন্মীৎলোনগী অকায়বা অসি নমথবা ঙম্বা ইন্নোবেতিব স্তার্তঅপশিংদা মতেং পীনবা অমসুং মখোয়গী ইমপ্লোইয়ীশিং শাফনবা অমসুং শেলগী অৱাৎপা লৈহন্দনবা পান্দম থম্লি। এস.আই.দি.বি.আই.না স্তার্তঅপশিংনা চল্লাইবদা অমসুং শেলগী খুদোংচাদবশিং মায়োক্নরিবা অসি খঙলদুনা অসিগুম্বা স্তার্তঅপশিংদা সি.এস.এ.এস.গুম্বা স্কিমশিংগী খুত্থাংদা শেলগী তেংবাং পীনবা হোৎনরি। স্কিম অসিগী খুত্থাংদা স্তার্তঅপশিংনা লুপা করোর ২ ফাওবগী লোন লৌবা য়াগনি।
• কোবিদ-১৯গী মায়োক্তা খুদক্কী ওইবা মতেং ফংহন্নবা (সেফ স্কিম) এদ.আই.দি.বি.আই.গী তেংবাং মখাদা এম.এস.এম.ই.কী লোনশিংদা চাদা ৫গী অতাবা শেন্দোই ওইহন্নবা এস,আই.দি.বি.আই.নসু লাউথোকখ্রে। কোবিদ-১৯ লান্থেংনবগা মরী লৈনবা প্রদক্তশিং শাবা নত্রগা সর্ভিস ফংহল্লিবা এম.এস.এম.ই.শিংদা লোন অসি ফংহনগনি, হায়রিবা লোন অসি পুং ৪৮গী মনুংদা ফংহনগনি মসিদা কোল্লতরেল চংলোই অমসুং চেচাং য়াম্না চংলোই।
• কোরোনা ভাইরসকী মায়োক্তা লান্থেংনবগা মরী লৈনবা মথৌ তাবশিংগীদমক হোস্পিতালশিং, নর্সিং হোম, ক্লিনিকশিং অসিনচিংবা য়াওনা হেল্থক্যের সেক্তরগী শেলগী মতেং পীনবা এস.আই.দি.বি.আই. মেক ইন ইন্দিয়া সোফ লোন ফন্দ ফোর মাইক্রো স্মোল এন্দ মীদিয়ম ইন্তর্প্রাইজেস (স্মাইল) কৌবা স্কিমগী মখাদা হেল্থক্যের সেক্তরগী শেলগী মতেং ফংনবা অহেনবা কান্নবা ফংহল্লি
মখা তানা, অসিগুম্বা রিগুলেতরীগী ওইবা অহোংবা ৩৯ পুরকখ্রে মসিনা ইজ ওফ দুইং বিজিনেস, ইজ রাইজিং কেপিতেল হেনগৎহনগনি অমসুং কম্পাইন্সকী পোৎলুমসু হন্থহল্লগনি। রিগুলেতরী রিফোর্মশিং অসি এনেক্সর-এদা পীরি। মসিগী মনুংদা রিগুলেতরী রিফোর্ম অহুমদি মার্চ ২০২০গী মতুংদা কোর্পরেৎ এফিয়র্স মন্ত্রালয়না পুরকখিবনি।
এনেক্সর-এ
রিজর্ব বেঙ্ক ওফ ইন্দিয়া
১. এক্সতর্নেল কম্মর্সিএল বোরোয়িং ফ্রেমৱার্ককী মখাদা য়ু.এস.দি. মিলিয়ন ৩ ফাওবগী লোন স্তার্তঅপ ইন্তর্প্রাইজশিংদা ফংহনখ্রে (ওক্তোবর, ২০১৬)
২. সেক্যুরিতীস এন্দ একচেঞ্জ বোর্দ ওফ ইন্দিয়া (সেবি)দা রেজিস্তর তৌবা ফোরেন বেঞ্চর কেপিতেল ইনবেসতর (এফ.বি.সি.আই.) অমনা ওতোমেতিক রুৎকী মখাদা সেক্তর অমা হেক্তদা লৈবা স্তার্তঅপশিং য়াওনা সেদ্যুল ৬কী নিতিফিকেসন নম্বর এফ.ই.এম.এ. ২০/২০০০দা য়াওবা থবক থৌরম অমা হেক্তা শরুক য়ারিবা ভারতকী কম্পনী অমগী কেপিতেলদা ১০০% শরুক তম্বা য়াগনি। (ওগস্ত, ২০১৭)
৩. ওভরসীস সবসিদরী লৈবা ভারতকী স্তার্তঅপ অমনা মখোয়গী ওভরসীস সবসিদরীগী এক্সপোর্ত তৌবদগী ফংলকপা/ হায়রিবা ইন্তিতী অসিনা য়োনবদগী ফংলকপা অমসুং /নত্রগা এক্সপোর্ত/য়োনবদগী ফংলকপা মপালগী শেল হাপচিন্নবা ভারতকী মপালদা লৈবা বেঙ্ক অমগা লোয়ননা ফোরেন করেন্সী একাউন্ত অমা হাংবা য়াগনি। (জুন ২০১৬)
৪. সোফৱেয়র এক্সপোর্তরশিংনা ফাইল তৌবা সোফতেক্স ফোরম অসি ওনলাইন্দা ওইহনবা। (ফেব্রুৱারী, ২০১৯)
সেক্যুরিতীস এন্দ একচেঞ্জ বোর্দ ওফ ইন্দিয়া (সেবি)
৫. সেবিনা এমেন্দ তৌবগী মতুং ইন্না এঞ্জেল ফন্দ অমনা ইনবেসমেন্ত তৌবগী লোক ইন পেরিয়দ অসি চহি ৩দগী চহি ১দা হন্থখ্রে (অল্তর্নেৎ ইনবেস্তমেন্ত ফন্দশিং) (এমেন্দমেন্ত) রিগুলেসন্স, ২০১৬, ০৪-০১-২০১৭দগী চৎনবা হৌখিবা।
৬. সেবিনা পীরিবা অতোপ্পা এ.আই.এফ.শিংগা লোয়ননা এঞ্জেল ফন্দশিংনা মখোয়গী কোর্পসকী ২৫% ফাওবা ওবরসীস বেঞ্চর কেপিতেল অন্দরতেকিংশিংদা ইনবেস্ত তৌবা য়াহনখ্রে। (অল্তর্নেৎ ইনবেস্তমেন্ত ফন্দশিং) (এমেন্দমেন্ত) রিগুলেসন্স, ২০১৬, ০৪-০১-২০১৭দগী চৎনবা হৌখিবা।
৭. স্কিম অমদা লেরিবা এঞ্জেল ইনবেস্তরশিংগী মশিংগী অপ্পর লিমিৎ অসি সেবিনা এমেন্দ তৌখিবগী মতুং ইন্না নিফু মাপনদগী চনিদা হেনগৎখ্রে। (অল্তর্নেৎ ইনবেস্তমেন্ত ফন্দশিং) (এমেন্দমেন্ত) রিগুলেসন্স, ২০১৬, ০৪-০১-২০১৭দগী চৎনবা হৌখিবা।
৮. এঞ্জেল ফন্দ অমনা বেঞ্চর কেপিতেল অন্দরতেকিং অমা হেক্তদা ইনবেস্ত তৌবগী খ্বাইদগী তানা মথৌ তাব অসি সেনিনা এমেন্দ তৌবগী মতুং ইন্না লুপা লাখ য়াংখৈদগী লাখ কুন মঙাদা হন্থখ্রে (অল্তর্নেৎ ইনবেস্তমেন্ত ফন্দশিং) (এমেন্দমেন্ত) রিগুলেসন্স, ২০১৬, ০৪-০১-২০১৭দগী চৎনবা হৌখিবা।
৯. সেবিনা থোকপা “ওপরেতিং গাইদলাইন্স ফোর অল্তর্নেৎ ইনবেস্তমেন্ত ফন্দস ইন ইন্তর্নেস্নেল ফাইনান্সিএল সর্ভিসেস সেন্তর্স”।(নবেম্বর, ২০১৮)
কোর্পরেৎ এফিয়র্স মন্ত্রালয়
১০. লনাই কম্পনীগা (করিগুম্বা লনাই কম্পনী অদুনা স্তার্ত-অপ অমা ওইরবা) মরী লৈনবা ফাইনান্সিএল স্তেৎমেন্তদা কেশ ফ্লো স্তেৎমেন্ত য়াওরোই। (জুন. ২০১৭)
১১. ইনকোর্পরেসন তৌখিবগী তাংদগী চহি মঙা স্তার্ত-অপ অমা ওইনা লৈরিবা লনাই কম্পনী অমদা শেনফমগী চাংদা অথিংবা অমত্তা লৈহন্দনা মেম্বরশিংদগী দিপোজিৎ তৌবসু য়াহনখ্রে। (সেপ্তেম্বর, ২০১৭)
১২. কম্পনীজ এক্ত, ২০১৩গীদমক স্তার্তঅপ দিফাইন তৌখি: দেফিনিসনগী মতুং ইন্না, স্তার্ত-অপ কম্পনী অমগী আর্থদি কম্পনীস এক্ত, ২০১৩গী মখাদা ইনকোর্পরেৎ তৌখ্রবা লনাই কম্পনী অমা অমদি দিপার্তমেন্ত ফোর প্রমোসন ওফ ইন্দস্ত্রী এন্দ ইন্তর্নেল ত্রেদনা থোকখিবা নোতিফিকেসনগী মতুং ইন্না “স্তার্তঅপ” অমা ওইনা শক খঙবা অদুবুনি:। (জুন. ২০১৭)
১৩. স্তেকহোল্দরশিংদগী দিপোজিৎশিং লৌখৎনবা প্রোসিদ্যুরেল কম্পাইন্সতগী কোকপীবা (খুদম ওইনা ওফর সর্কুলর অমা থোকপা নত্রগা দিপোজিৎ রিপেমেন্ত রিজর্ব অমা শেম্বা)। (জুন, ২০১৭)
১৪. লনাই কম্পনী অমগা মরী লৈননা (করিগুম্বা লনাই কম্পনী অদু স্তার্তঅপ অমা ওইরবা), চহিগী রিতর্ন অদু কম্পনীগী সেক্রেতরী নত্রগা কম্পনী সেক্রেতরী লৈত্রবদি কম্পনীগী দিরেক্তরনা খুৎয়েক পীবা য়াগনি। (জুন, ২০১৭)
১৫. কম্পনী অমা (করিগুম্বা লনাই কম্পনী অদুনা স্তার্ত-অপ অমা ওইরবা) অদুনা কেলেন্দর ইয়র অমগী তঙ্খাইদা বোর্দ ওফ দিরেক্তরশিংগী য়ামদ্রবদা মীফম অমা পাঙথোকপা মথৌ তাও অমসুং মীফম অসিগী মরক্তা লৈরিবা খেৎনবা অসি নুমিৎ মরফুদরদগী তারোইদবনি। ((জুন, ২০১৭)
১৬. কম্পনী ইনকোর্পরেসন তৌনবা রিজর্বেসনগী মমিং: রুল ৮, কম্পনীজ (ইনকোর্পরেসন) রুল্স, ২০১৪ অসি কম্পনীজ (ইনকোর্পরেসন) ৫শুবা এমেন্দমেন্ত রুল্স, ২০১৯না মহুৎ শিনখ্রে মসিনা হান্না লৈবা কম্পনী অমগী মমিংগা মান্নবদা অনৌবা রিগুলেসন, কম্পনী অমগী পামদবা মমিংশিংগী অনৌবা কেতগোরীশিং অমসুং অয়াবা পীরবা মতমদা শীজিন্নবা য়াবা ৱাহৈশিংগী লিস্ত পীরি। (মে, ২০১৯)
১৭. এমেন্দমেন্ত ইন কম্পনীজ (সিয়র কেপিতেল এন্দ দেবেঞ্চরস) রুল্স ২০১৪: কোর্পরেৎ এফিয়র্স মন্ত্রালয়না ওগস্ত ১৬, ২০১৯দা থোকপা নোতিফিকেসন অমনা প্রমোতরশিং অমসুং স্তার্তঅপশিংগী দিরেক্তশিংদা ই.এস.ও.পি.শিং পীবগী মতম শাংদোকখি, মসি ইনকোর্পরেসন তৌখিবা তাংদগী চহি ৫ ওইরম্বা অদু চহি ১০ ওইখি অমসুং কম্পনীজ (সিয়র কেপিতেল এন্দ দেবেঞ্চরস) রুল্সকী প্রোবিজনশিংগা লোয়ননা দি.পি.আই.আই.তি.না থোকখিবা ফেব্রুৱারী ১৯, ২০১৯গী নোতিফিকেসনগী প্রোবিজন অদুগা মান্নহনগনি।
নোতিফিকেসন অসিনা দিফরেন্সিএল ভোতিং রাইশিংগী সিয়রশিংগী লিমিৎ অসি কম্পনী অপুনবা পোস্ত-ইসুগী পেদ অপ ইক্বিতী কেপিতেলগী ২৬%দগী কম্পনীগী অপুনবা ভোতিং পাৱরগী ৭৪%দা হেনগৎহনখ্রে। মখা তানা, দি.ভি.আর. সিয়রশিং পীনবা হৌখিবা চহি অহুমগী য়েন্থোকপা য়াবা শেন্দোং অসিগী লেপ্তনা ত্রেক রেকোর্দ তৌবগী কন্দিসন অদু লৌথোকখ্রে।(ওগস্ত ২০১৯)
১৮. কোর্পরেৎ সোসিএল রেস্পোন্সিবিলিতী ফন্দশিং: কম্পনীজ এক্ত ২০১৩গী সেক্সন ১৩৫কী মখাদা কেন্দ্র সরকার নত্রগা রাজ্য সরকার নত্রগা এজেন্সী নত্রগা কেন্দ্র সরকার নত্রগা রাজ্য সরকারগী পব্লিক সেক্তর অন্দরতেকিংনা ফন্দ থাদবা ইনক্যুবেতরশিং য়াওহন্নবা সেদ্যুল VII অসি এমেন্দ তৌখি, অমসুং সাইন্স, তেক্নোলোজী, ইঞ্জিনীয়রিং অমসুং মেদিসিন্দা রিসর্চ তৌরিবা সরকাননা ফন্দ থাদবা য়ুনিবর্সিতীশিং, আই.আই.তি.শিং, নেস্নেল লেবোরেতরীশিং অমসুং ওতোনোমস বোদীশিং ( আই.সি.এ.আর, আই.সি.এম.আর., সি.এস.আই.আর., দিপার্তমেন্ত ওফ এতোনিক ইনর্জী, দি.আর.দি.ও., দি.এস.তি., ইলেক্ত্রোনিক অমসিং ইনফোর্মেসন তেক্নোলোজীগী মন্ত্রালয়গী মখাদা লিংখৎখিবা) অসিনা সস্তেনেবল দিবেলপমেন্ত গোলশিং ফংহন্নবা পান্দম থম্লি। (ওক্তোবর, ২০১৯)
১৯. ভারত সরকারগী ইজ ওফ দুইং বিজিনেসকী থৌরাংশিংগী শরুক অমা ওইনা, কোর্পরেৎ এফিয়র্স মন্ত্রালয়না ‘স্পাইস+’ কৌবা অনৌবা ইন্তিগ্রেতেদ ৱেব ফোর্ম অমা হৌদোক্তুনা হান্না লৈরিবা স্পাইস অসিগী মহুৎ শিনখ্রে। স্পাইস+ অসিদা কেন্দ্র সরকারগী মন্ত্রালয় অমসুং বিভাগ ৩না (কোর্পরেৎ এফিয়র্স মন্ত্রালয়, লেবর মন্ত্রালয় অমসুং শেনথুমগী মন্ত্রালয়গী রিবেন্যু বিভাগ) অমসুং রাজ্য সরকার অমনা (মহারাস্ত্র) অসিনা সর্ভিস ১০ ফংহনগনি, অসুম্না মসিনা ভারত্তা অনৌবা বিজিনেস অমা হৌদোকপা মতমদা শেল অমদি মতম মাংহল্লরোই অমদি মসি ফেব্রুৱারী ২৩, ২০২০দগী চৎনবা হোদুনা নৌনা ইনকোর্পরেৎ তৌবা কম্পনী পুম্নমক্তা চৎনহনগনি। স্পাইস+ অসিগী শরুক অনি লৈ: পার্ত-এ অনৌবা কম্পনীশিংগী মমিং রিসর্বেসন তৌবগী অমসুং পার্ত বি সর্ভিস মখল কয়া ফংহন্নবগী মখোয় অদুদি (i) ইনকোর্পরেসন (ii) দিনএল্লোৎমেন্ত (iii) পান শোইদনা পীবা (iv) তান শোইদনা পীবা (v) ই,পি.এফ.ও. রেজিস্ত্রেসন শোইদনা পীবা (vi) ই.এস.আই.সি রেজিস্ত্রেসন শোইদনা পীবা (vii) প্রোফেসন তেক্স রেজিস্ত্রেসন (মহারাস্ত্র) শোইদনা পীবা (viii) কম্পনীগী বেঙ্ক একাউন্ত শোইদনা হাংবা and (ix) জি.এস.তি.আই.এন এল্লোৎ তৌবা (করিগুম্বা এপ্লাই তৌখ্রবদি) (ফেব্রুৱারী, ২০২০)
২০. এমেন্দমেন্ত ইন কম্পনীজ (সিয়র কেপিতেল এন্দ দেবেঞ্চর্স) রুল্স ২০১৪: কোর্পরেৎ এফিয়র্স মন্ত্রালয়না জুন ০৫, ২০২০দা থোকপা নোতিফিকেসন অমনা স্বেৎ ইক্বিতী সিয়রশিংগী মতম শাংদোকখি, মসি ইনকোর্পরেসন তৌখিবা তাংদগী চহি ৫ ওইরম্বা অদু চহি ১০ ওইখি অমসুং কম্পনীজ (সিয়র কেপিতেল এন্দ দেবেঞ্চরস) রুল্সকী প্রোবিজনশিংগা লোয়ননা দি.পি.আই.আই.তি.না থোকখিবা ফেব্রুৱারী ১৯, ২০১৯গী নোতিফিকেসনগী প্রোবিজন অদুগা মান্নহনগনি। (জুন ২০২০)
২১. এমেন্দমেন্ত ইন কম্পনীজ (এসেপ্তেন্স ওফ দিপোজিৎ) রুল্স ২০১৪: কোর্পরেৎ এফিয়র্স মন্ত্রালয়না সেপ্তেম্বর ০৭ ২০২০দা থোকপা নোতিফিকেসন অমনা ওন্থোকপা য়াবা শেলশিং পীবগী মতম শাংদোকখি, মসি পীখিবা তাংদগী চহি ৫ ওইরম্বা অদু চহি ১০ ওইখি অমসুং কম্পনীজ (সিয়র কেপিতেল এন্দ দেবেঞ্চরস) রুল্সকী প্রোবিজনশিংগা লোয়ননা দি.পি.আই.আই.তি.না থোকখিবা ফেব্রুৱারী ১৯, ২০১৯গী নোতিফিকেসনগী প্রোবিজন অদুগা মান্নহনগনি। (সেপ্তেম্বর ২০২০)
২২. এমেন্দমেন্ত ইন কম্পনীজ (এসেপ্তেন্স ওফ দিপোজিৎ) রুল্স ২০১৪: কোর্পরেৎ এফিয়র্স মন্ত্রালয়না সেপ্তেম্বর ০৭ ২০২০দা থোকপা নোতিফিকেসন অমনা হায়রি মদুদি লনাই কম্পনী অমগী মেম্বরদগী লৌগদবা দিপোজিৎকী খ্বাইদগী ৱাংবা লিমিৎ অসি স্তার্ত-অপ কম্পনী অমগী ইনকোরপরেসন তৌখিবা তাং অদুদগী চহি ৫গী মহুত্তা চহি ১০ চৎনরোই (সেপ্তেম্বর ২০২০)
শেন্থুম মন্ত্রালয়, রেভিন্যু বিভাগ
২৩. দোমেস্তিক কম্পনীগী মতাংদদি হৌখিবা চহিদা অপুনবা তর্নওভর নত্রগা অপুনবা রিসিপ্তনা লুপা করোর চনিগা য়াঙ্খৈ হেল্লবদি অপুনবা ইনকমগী ২৫ পর্সেন্ততা ইনকম তেক্সনা চার্জ তৌগনি। (ফেব্রুৱারী, ২০১৮)
২৪. ইলিজিবল ব্যুজিনেস অসি সেক্সন ৮০-আই.এ.সি.দা স্তার্তঅপকী দিফিনিসনগা পুন্না লৈ। (এপ্রিল, ২০১৮)
২৫. ইনকম তেক্স এক্ত, ১৯৬১দা সে্সন ৫৪ই.ই. হৌদোকপা: করিগুম্বা লোং তর্ম কেপিতেল গেন অসি কেন্দ্র সরকারনা নোতিফাই তৌবা ফন্দদা ইনবেস্ত তৌরবদি মসিগী লোং ত্রম কেপিতেল গেনগী তেক্স কোকপীগনি। ইনবেস্ত তৌবা য়াবা খ্বাইদগী য়াম্বা শেনফম অসি লুপা লাখ ৫০নি। মে,২০১৬)
২৬. ইনকম এক্স এক্তকী সেক্সন ৫৪জি.বি.দা এমেন্দমেন্ত: করিগুম্বা লমগী রেসিদেন্ত হাউস নত্রগা রেসিদেন্ত প্লোৎ অদু অখন্নবা এসেৎ লৈনবা শিজিন্ননবা অপুনবা শেনফম অদু ইলিজিবল স্তার্তঅপকী অপীবা ইকুইতী শিয়রগী স্তেকতা ইনবেস্ত তৌরবদি মদুদগী লাকপা কেপিতেল গেন্দা তেক্স লৌরোই। (ফেব্রুৱারী, ২০১৬)
২৭. এসেসমেন্ত চহি তরাগী মহুৎতা এসেসমেন্ত চহি তরামঙা ফাওবা মিনিমম অল্তর্নেৎ তেক্স ক্রেদিৎ য়াহল্লগনি। (২০১৭)
২৮. ইনকম তেক্স এক্তকী সেক্সন ৮০-আই.এ.সি.গী মখাদা একজেম্পসন: ইলিজিবল স্তার্তঅপনা ইনকোর্পোরেৎ তৌবা চহিদগী হৌরগা চহিগী ৭কী মনুংদগী (মমাংদা চহি ৫) থংনবা এসেসমেন্ত চহি ৩গী ইলিজিবল স্তার্তঅপ একজেম্পসন তৌবা। (এপ্রিল, ২০১৮)
২৯. সেন্ত্রেল বোর্দ ওফ দিরেক্ত তেক্সেসকী সেল্ফ দিক্লেরেসন্দা য়ুম্ফম ওইরগা ফ্যের মার্কেৎ ভেল্যুগী মথক্তা সিয়র ইসু তৌনবা স্তার্তঅপশিংদা সে্সন ৫৬(২) (viiবি.)গী প্রোবিজনগী মখাদা তেক্স লৌদবা। ইসু তৌরবা মতুং নত্রগা প্রপোজ ইসুগী মতুংদা স্তার্তঅপকী অপুনবা থীখ্রবা শিয়র কেপিতেল অমসুং সিয়র প্রিমিয়ম অসি লুপা করোর ২৫দগী হেল্লোইদবনি। (ফেব্রুৱারী, ২০১৯)
৩০. ওন্থোকপা য়াবা নোৎশিংদা তেক্স লৌবা- বোন্দ, দিবেঞ্চর, দিবেঞ্চর-স্তোক নত্রগা দিপোজিৎ সর্তিফিকেৎকী মতম অসি ৱারী শাবগী মাওইননা পাংথোকখিবা অদুনা ৱারী শাবদগী পুরকপা মসিগী শিয়র অসিগী নত্রগা দিবেঞ্চরগী মতম ওইনা লৌগনি। (মার্চ, ২০১৬)
৩১. ইনকম তেক্স এক্তকী সেক্সন ৫৪জি.বি.গদা এমেন্দমেন্ত অসি এপ্রিল ১, ২০২০দগী চৎনবা হৌখ্রে: (অগস্ত ২০১৯)
i. স্তার্তঅপতা শিয়র কেপিতেলগী মিনিমম হোল্দিং ৫০% নত্রগা ভোতিং রাইৎকী কন্দিসন অদু ২৫%দা কোমথোকখ্রে।
ii. রেসিদেন্ত প্রোপর্তী য়োনবগী সেক্সন ৫৪জি.বি.গী মখাদা ফংবা কান্নবগী মতম অদু মার্চ ৩১, ২০২১ ফাওবা শাংদোকখ্রে।
iii. অনৌবা এসেৎ কম্প্যুতর নত্রগা কম্প্যুতর সোফৱ্যেরদা ত্রান্সফর তৌবগী অথিংবা অদু চহি ৫দগী চহি ৩দা ১-৪-২০২০দগী কোমথোকখ্রে।
৩২. ইনকম তেক্স এক্তকী সেক্সন ৭৯দা এমেন্দমেন্ত (অগস্ত ২০১৯): ইলিজিবল স্তার্তঅপশিংনা মখাগী কন্দিসন অনি অসিগী মনুংদা অমা মপুং ফারবদি মখোয়গী অমাংশিং মাংদা পুখৎপা য়াগনি:
i. শিয়র হোল্দিং/ভোতিং পাৱর ৫১% মখাতান লৈবা নত্রগা
ii. ভোতিং পাৱর কেরী তৌরগা ওরিজিনেলশিয়র হোল্দিং ১০০% মখাতান লৈবা
৩৩. ইনবেস্তমেন্ত ফন্দশিংদা অমাংবশিং পাস তৌবা য়াহনবা হায়বদি কেতগোরী I অমসুং II এ.আই.এফ.কা মান্নবা ইনকম খুত্থাংদা পাস তৌবা। মসিগী এমেন্দমেন্ত অসি এপ্রিল ১, ২০২০দগী চৎনবা হৌগনি এসেসমেন্ত চহি ২০২১-২০২২ অমসুং থংনবা এসেসমেন্ত চহিগা মরী লৈননা এপ্লাই তৌগনি। (ওগস্ত ২০১৯)
৩৪. স্তার্তঅপ অমগী মনুংদা কেতগোরী I এ.আই.এফ.কী ভেঞ্চর কেপিতেল ফন্দ তৌবা ইনবেস্তমেন্ত অসি আই.তি. এক্তকী সেক্সন ৫৬(২)(viiবি.)গী প্রোবিজনগী এপ্লিকেবিলিতীদগী কোমথোকখ্রে। মসিগী কোমথোকপা অসিনা কেতগোরী I এ.আই.এফ. অমসুং কেতগোরী II এ.আই.এফ.কী সব কেতগোরী পুম্নমক্তা হায়রিবা সেক্সন অসিদা “স্পেসিফিক ফন্দস” হায়না হৌদোক্তুনা য়াওহনখ্রে। (অগস্ত ২০১৯)
৩৫. ফাইনান্সিএল এক্ত ২০২০না অকক্নবা ব্যুজিনেসকা মরী লৈনবা অখন্নবা প্রোবিজনগা মরী লৈননা ইনকম তেক্স এক্তকী সেক্সন ৮০-আই.এ.সি.দা এমেন্দমেন্ত পী। সেক্সন ৮০-আই.এ.সি.গী ইন্তর এলিয়াদা পীরিবা প্রোবিজনশিং অসিনা ইলিজিবল স্তার্তঅপ অমগী ইলিজিবল ব্যুজিনেস অমগী এসেসীগী ওপ্সনগী চহি তরেৎকী মনুংদা থংনবা এসেসমেন্ত চহি অহুমগী অমসুং মমাং চহিদা অপুনবা তর্নোভরনা করোর চামা হেন্দ্রবা মসিগী সেক্সন অসিগী মখাদা অতোংবগী চাদা চামাগা মান্নবা শেনফম অমা ককপগী অয়াবা পীরি। মসিগী এমেন্দমেন্ত অসি এপ্রিল ১, ২০২১দগী চৎনবা হৌগনি এসেসমেন্ত চহি ২০২১-২০২২ অমসুং থংনবা এসেসমেন্ত চহিগা মরী লৈননা এপ্লাই তৌগনি। (ফেব্রুৱারী ২০২০)
৩৬. ফাইনান্সিএল এক্ত ২০২০না অকক্নবা ব্যুজিনেসকা মরী লৈনবা অখন্নবা প্রোবিজনগা মরী লৈননা ইনকম তেক্স এক্তকী সেক্সন ৮০-আই.এ.সি.দা এমেন্দমেন্ত পী। সেক্সন ৮০-আই.এ.সি.গী ইন্তর এলিয়াদা পীরিবা প্রোবিজনশিং অসিনা ইলিজিবল স্তার্তঅপ অমগী ইলিজিবল ব্যুজিনেস অমগী এসেসীগী ওপ্সনগী চহি তরাগী মনুংদা থংনবা এসেসমেন্ত চহি অহুমগী অমসুং অপুনবা তর্নোভরনা করোর চামা হেন্দ্রবা অদুগা মমাংগী মরী লৈনবা এসেসমেন্ত চহিগী মসিগী সেক্সন অসিগী মখাদা ক্লেম তৌবা শেনফমগী অদু করোরো ৩৫ ওইরবদি অতোংবগী চাদা চামাগা মান্নবা শেনফম অমা ককপগী অয়াবা পীরি। মসিগী এমেন্দমেন্ত অসি এপ্রিল ১, ২০২১দগী চৎনবা হৌগনি এসেসমেন্ত চহি ২০২১-২০২২ অমসুং থংনবা এসেসমেন্ত চহিগা মরী লৈননা এপ্লাই তৌগনি। (ফেব্রুৱারী ২০২০)
৩৭. ফাইনান্সিএল এক্ত ২০২০না ইনকম তেক্স এক্তকী সেক্সন ১৫৬, ১৯১ অমসুং ১৯২ এমেন্দমেন্ত অসিনা সেক্সন ৮০-আই.এ.সি.দা পনবা ইলিজিবল স্তার্তঅপ অমগী সেক্সন ১৭(২) (vi)গী মখাদা ইমপ্লোইয়ীশিংগী মরী লৈনবা এসেস্মেন্ত চহিগী লোইবদগী থা নিফু নিপাল লোইবদা তেক্স ওইনা নত্রগা কেস ওইনা সিক্যুরিতী নত্রগা স্বেৎ ইকুইতী তৌনবা পীরী; এসেসসীশিংনা শিয়র তৌবা অসিগুম্বা অকক্নবা সিক্যুরিতী নত্রগা স্বেৎ ইকুইতী অসি য়োনবগী মতমদগী; হায়রিবা সিয়র তৌখিবা অকক্নবা সিক্যুরিতী নত্রগা স্বেৎ ইকুইতী অসি এলোৎ তৌখিবা নত্রগা ত্রান্সফর তৌখিবা শেনবা চহিগী রেৎশিংদা য়ুম্ফম ওইরগা খ্বাইদগী ঙনবদা এসেসসীনা কনাগুম্বগী ইমপ্লোই ওইবদা অথিংবা থম্বা। মসিগী এমেন্দমেন্ত অসি ২০২০গী এপ্রিল ১দগী চৎনবা হৌখ্রে। অহানবগী নোর্মশিংগী মতুং ইন্না ই.এস.ও.পি.শিং য়াওনা হায়রিবা কান্নবশিং অসি ইমপ্লোইয়ীশিংগী খুৎতা তেক্স কারম্মি।
ইলেক্ত্রোনিক্স অমসুং ইনফোর্মেসন তেক্নোলোজী মন্ত্রালয়
৩৮. করিগুম্বা স্তার্তঅপশিংগী ফন্দ ওফ ফন্দসতগী ফন্দ অমা লৌথোক্লবদি ই.দি.এফ. দ্রো তৌবা য়ারোই অমসুং ভাইস ভর্সা হায়বা গাইদলাইনশিং ওইনা মথৌ তৌরিবা অসি ইলেক্ত্রোনিক দিবেলপমেন্ত ফন্দ (ই.দি.এফ.)দগী ক্লোজ অসি লৌথোকপা। হেক্নোলোজ(ফেব্রুৱারী, ২০১৮)
কম্মর্স অমসুং ইন্দস্ত্রী মন্ত্রালয়, দিপার্তমেন্ত ফোর প্রমোসন ওফ ইন্দস্ত্রী এন্দ ইন্তর্নেল ত্রেদ
৩৯. স্তার্তঅপ অমা ওইবগী এমেন্দমেন্ত: ইনকোর্পোরেসন / রেজিস্ত্রেসনগী নুমিৎ অদুদগী চহি তরাগী মতম শুরবা অমসুং এন্তিতী অদুগী ইনকোর্পোরেসন / রেজিস্ত্রেসন হেক তৌবদগী শেনবা চহি অমহেক্তগী তর্নওভর অসি লুপা করোর চামাদগী হেন্দবা মতমদা এন্তিতী অদুবু স্তার্তঅপ অমা ওইনা লৌগনি। (ফেব্রুৱারী, ২০১৯)
মসিগী ৱারোল অসি ঙসি রাজ্য সভাদা কম্মর্স অমসুং ইন্দস্ত্রীগী মন্ত্রী শ্রী পিয়ুশ গোয়লনা অইবা পাউখুম ওইনা পীখিনি।
*****
(Release ID: 1658394)
Visitor Counter : 79


text:
নোং চুথরকলফাওবদা খোঙজংদা শরুক য়াখিবা মীয়াম অমত্তা কায়নখিদে। ৱাকৎ মীফম অদুগী লোয়শিল্লকপদা লখিপুর ফুলেরতল লম্বী পুং ১ হেন্না থীংজিনখি। খুদক্তা লখিপুর সাবদিবিজনগী মেজিস্ট্রেত নিকুঞ্জ দাস, এসিদিপিও সচীন্দ্র শর্মা অমসুং ওসি বিকে ছেত্রী গা লোয়ননা পুলিসকী মীওইশিং থৌদোকফমদা থুংলখি। ৱাকৎলোয়শিংগা ৱারী শান্নখিবগা লোয়ননা নুংথিলগী পুং ২ দা ৱাকৎ মীফম লোয়শিনখি। মনিপুরী লেঙ্গুয়েজ দিবলপমেন্তকী দমক্তা স্পিসিয়েল অফিসার অমা থম্বীনবগী ৱাকৎ অমগী মতাংদসু ঙসিগী মীফমনা দিমান্দ তৌখিবগী মতাংদসু সাবদিবিজনগী মাইগৈদগী অঙম্বা মতেঙ পাঙগে হায়বগী ৱাফম মেজিস্ত্রেত শ্রী দাসনা থাজবা পীরকখি।
ৱুইমেন এক্সন কমিতি ফোর ভিলেজ প্রোতেক্সন লখিপুরনা শিল্লাংদুনা মনিপুরী য়ুথস্ ফ্রোন্ত অফ আসাম মায়ফাগী লুচিং মখাদা ওল আসাম মনিপুরী ৱূইমেন মৈরা পায়বী কোর্দিনেসন কমিতি, আসাম মনিপুরী মৈরা পায়বী অপুনবা লূপ আমপাল, আসাম মনিপুরী মুসলিম য়ুথ ফ্রোন্ত, ওল আসাম মনিপুরী মুসলিম স্টুদেন্টস্ ইউনিওন, মনিপুরী মুসলিম দেভলপমেন্ট ওর্গেনাইজেসন আসাম, নোংইন এনজিও, য়াইফ লীচিং ক্লাব অমসুং ইন্তিগ্রেতেদ মাদার্স এসোসিয়েসন চান্দম লৈকায় নচিংবা লুপশিংনা শরুক য়াখি।
ৱাকৎ মীফম অদুদা রিতায়ার্দ জোইন্ত সেক্রেতরী কাঙবম শান্তিকুমার, মায়ফাগী প্রেসিদেন্ট সেরাম হেরাজিৎ, সোসিয়েল এক্টিভিস্ট দাঃ মাইমোম শান্তিকুমার, মায়ফাগী জেনরেল সেক্রেটরী অক্রম লখিকান্ত অমসুং ৱুইমেন এক্সন কমিতি ফোর ভিলেজ প্রোতেক্সন গী প্রেসিদেন্ট সুনিতা কোন্থৌজম অমসুং অতৈ অতৈ মরুওইবা মীওই কয়ানসু ৱা ঙাংখি।


text:
মণিপুরী সাহিত্য পরিষদ ইম্ফালনা কুমজা ২০১৯ গী ওইনা মণিপুরী সাহিত্যগী তোঙান তোঙানবা ল…
বরাক তম্পাক্কী খোমজিনবা পাউ ১১ - ০২ - ২০১৯ অসাম মণিপুরী সিটিজেন্স …
লময়ানবা হিজম ইরাবতকী ১২২ শুবা মপোক কুমওন থৌরম ঙসি সেপ্তেম্বরগী তাং ৩০, ২০১৮ইং নোংম…
ফেন্সিংদা শরুক য়ারিবী কাছারদগী থৌদাম কবিতা দেবী ইন্দোনেসিয়ানা য়ুম্বু ওইদুনা জাক…
বরাক তম্পাক্কী খোমজিনবা পাউ ২২ - ০৭ - ২০১৮ এশিয়ান গেমসতা থৌদাম কবিতা ফেন…
বরাক তম্পাক্কী খোমজিনবা পাউ ১৬ - ০৭ - ২০১৮ ফার্স্ট দিবিজনদা মায়পাক্লবা …
বরাক তম্পাক্কী খোমজিনবা পাউ ১৪ - ০৭ - ২০১৮ ভারতকী জাতিগী ফিরাল অমসুং আসা…
বরাক তম্পাক্কী খোমজিনবা পাউ ১৩ - ০৭ - ২০১৮ লখিপুর সহরদা ই-রিক্সা থৌবা থিংন…
বরাক তম্পাক্কী খোমজিনবা পাউ ১২ - ০৭ - ২০১৮ চীংননিঙাই ওইবা মওংদা নুপি অম…
বরাক তম্পাক্কী খোমজিনবা পাউ ১১-০৭-২০১৮ মপান রাজ্যদগী আসামদা ঙা পুশিল্লকপা থ…
বরাক তম্পাক্কী খোমজিনবা পাউ ১০-০৭-২০১৮ এএনএম নার্স অমা অঙাং উনবদা লৈখিদ্রে,…
বরাক তম্পাক্কী খোমজিনবা পাউ ০ ৯ -০৭-২০১৮ Representative Image মচা অনিদগী হ…
বরাক তম্পাক্কী খোমজিনবা পাউ খরা ০৮-০৭-২০১৮ বরাকভেলি জোনগী উমংলাই কনবা লূপ শ…


text:
লখিপুর, কাছার, ওক্টোবর ১২, ২০২০ঃ আসাম মনিপুরী মুসলিম য়ুথস্ ফ্রোন্ট অমদি ওল আসাম মনিপুরী মুসলিম স্টুদেন্টস্ ইউনিওন না পুন্না শিন্দুনা লখিপুর সাবদিবিজনগী মনুং চন্না লৈবা মনিপুর পার্ত ৱানগী কমিউনিতি হোলদা ঙরাং মীফম অমা পাঙথোকখ্রে। মীফমদা আসাম মনিপুরী মুসলিম য়ুথস্ ফ্রোন্টকী চীফ এদভাইজর অহমেদ চৌধুরী অমসুং লুপসিগী প্রেসিদেন্ট জমির অহমেদ লোয়ননা ওল আসাম মনিপুরী মুসলিম স্টুদেন্টস্ ইউনিওনগী চীফ এদভাইজর এদভোকেত আজাদ হুসেন অমসুং লুপসিগী এদভাইজর কাজি হুসেন অহমেদনা প্রেসিদিয়াম মেম্বর ওইখি। মীফম অসিদা নৌনা শেমদোক্কনি হায়না খন্নরিবা মনিপুরী দেভলপমেন্ট কাউন্সিল অসিগী অপুনবা মেম্বরগী মনুংদা শরুক মরী থোকপগী শরুক অমদি আসামদা খুন্দারিবা মনিপুরী মুসলিম শিংগী ওইনা পীগদবনি অমসুং ভাইস চেয়ারমেনগী ফম অসিসু মনিপুরী মুসলিমদা পীফম থোকই হায়না ৱারেপ্নখি। হীরমসিগী মতাংদা অথুবা মতমদা আসাম সরকারগী চীফ মিনিস্টর, ইজুকেসন মিনিস্টর অমসুং দব্লিউপিতি মিনিস্তর উনরগা মেমোরেন্দম অমসু পীশিল্লগনি হায়রি। লোয়ননা মীফমনা বরাক তম্পাক্কী এমএলএ, মিনিস্টর অমদি এমপি শিংদসু মখোয়গী দিমান্দ পীননবা তকশিনবা হৌরগনি হায়বা ৱাফম ফোঙদোকখি। মীফমদা আব্দুল হামিদ, নাজির আহমেদ, জিয়াউল রহমান মুফতি নচিংবা মীওইশিংনা শরুক য়াখি।
মতুং তারকপদা পাঙথোকখিবা পাউগী মীফম অমদা আসাম মনিপুরী মুসলিম য়ুথস্ ফ্রোন্টকী জেনরেল সেক্রেটরী জিয়াউল রহমান মুফতি না ফোঙদোকখিবদা হৌজিক হৌজিক মনিপুরী দেভলপমেন্ট কাউন্সিল অমুক নৌনা শেমলগনি হায়না তৌরিবা অসিদা আসামদা খুন্দারিবা মনিপুরী মুসলিমশিংগী ৱান ফোর্থ মেম্বর পীগদবনি হায়রদুনা এমদিসি গী অপুনবা মেম্বর ৪৫ গী মনুংদা ভাইস চেয়ারমেনগা লোয়ননা মেম্বর ১০ পীগদবনি হায়খি। পাউগী মীফম অদুদা অহমেদ চৌধুরী, আজাদ হুসেন, জমির আহমেদ চৌধুরী, জিয়াউল হাজারি নচিংবা মীওইশিংসু শরুক য়াখি। (পাউ অসি ইউতিউব তা য়েংবিউ)


text:
প্রধানমন্ত্রীগী লোইশঙ
মকোক থোংবা সাইন্স ইন্সতিত্যুসনশিংগা উন্নখিবগী মতাংদা প্রধান মন্ত্রীনা ত্বিত তৌখ্রে
Posted On:
08 JUL 2021 3:46PM by PIB Imphal
সেন্ত্রেল্লী ফন্দেদ তেক্নিকেল ইন্সতিত্যুসনশিংগী দাইরেক্তর ১০০ হেনবগা উন্নরবা মতুংদা মীফম অদুদা লৈবাক অসিগী মকোক থোংবা সাইন্স অমসুং তেক্নোলোজী ইন্সতিত্যুসনশিংগা খন্ন-নৈনখিবগী অকুপ্পা মরোল অদু প্রধান মন্ত্রী শ্রী নরেন্দ্র মোদীনা সেয়র তৌরকখ্রে৷ প্রধান মন্ত্রীনা আই.আই.এস.সি. বেঙ্গলুরু, আই.আই.তি. মুম্বাই, আই.আই.তি. চেন্নাই, আই.আই.তি. কানপুরগী মতাংদা ত্বিত তৌখ্রে৷
ত্বিতশিং অদুদা প্রধান মন্ত্রীনা অসুম্না ফোংদোকখ্রে,
মমিং লৈরবা আই.আই.তি.শিং অমসুং @আই.আই.এস.সি.বেঙ্গলোরগী দাইরেক্তরশিংগা উন্নখিবা অসিদা ভারত লৈবাক অসি আর. অমসুং দি., ইন্নোবেসনগী হব অমা ওইহনবা অমসুং নহাশিংগী মরক্তা সাইন্সকী মরমদা খঙহনবা য়াওনা তোঙান তোঙানবা হিরমশিংদা ঐখোয়না খন্ন-নৈনখি৷
@আই.আই.এস.সি.বেঙ্গলোর তীমনা রোবোতিক্স, আঙ্ক/সাইন্স ওজাশিং ত্রেনিং তৌদুনা মহৈ-মশিংগী হিরমদা হোৎনবা, কোবিদ-১৯ ৱার্ককুম্বা এরিয়াশিং অসিদা মখোয়গী মরু ওইবা আর. অমসুং দি. ইন্নিসিয়েতিবশিংগী মতাংদা সেয়র তৌরকখি৷ মখোয়না অত্মনির্ভর ভারত ভিজনদা হকশেলদা কা হেনবা মীৎয়েং চংনবা হোৎনৈ৷
এল.এ.এস.ই. প্রোগ্রাম, দিজিতেল হেল্থ, অল অমসুং দাতা সাইন্সতা মাস্তরশিং তৌরকপা, নাইত্রোজেন জেনেরেতর ওক্সিজেন জেনেরেতরদা ওন্থোক্নবা , কেন্সর লাইয়েংনবা সেল থেরাপীগী তেক্নোলোজীদা @আই.আই.এস.সি.বেঙ্গলোরনা হোৎনরিবা অদুগী অকুপ্পা মরোলশিং অদু খঙলকপদা ঐহাক য়াম্না নুংঙাইবা ফাওজৈ৷
@আই.আই.এস.সি.মাদ্রাসতগী লাক্লিবা তীম অসিনা মোদুলর হোস্পিতাল, হোতস্পোত প্রেদিক্সন, মখোয়গী-দিসিপ্লিনরী রিসর্চ অমসুং প্রোগ্রামিং অমসুং দাতা সাইন্সতা মখোয়গী ওনলাইন বি.এস.সি.গুম্বা কোবিদ মিতিগেসন ইফর্তশিংগী মতাংদা ৱারি শান্নখি৷ ভারত্তা দিজিতেল কোভরেজ হেনগৎনবা মখোয়নসু হোৎনরি৷
@আই.আই.এস.সি.কানপুরনা ব্লোকচেন তেক্নোলোজীশিং, মোনিতরিং এয়র ক্বালিতী, ইলেক্ত্রোনিক ফ্যুল ইঞ্জেক্সনশিং অমসুং অহেনবা কয়া অমদা ইন্নোবেসনশিং তৌরিবা অমসুং ফ্যুচরিস্তিক রিসর্চকীদমক হব অমা ওইরকপা অসি য়াম্না চাওথোকচনিংঙাই ওই৷ স্তার্ত-অপশিংদা পীরিবা সপোর্ত, প্রোফেস্নেলশিং স্কিল হেনগৎনবা অসিনা ভারতকী য়ুভ শক্তিদা কান্নবা পীরগনি৷
মীফম অদুগী অকুপ্পা মরোলশিং মসিদা উবা ফংলগনি - https://pib.gov.in/PressReleseDetail.aspx?PRID=1733638
*****
(Release ID: 1733929)
Visitor Counter : 109
Read this release in:
English
,
Urdu
,
Hindi
,
Marathi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
লৌউ-শিংউ মন্ত্রালয়
চহি লোইশিল্লকপগী হনগৎনা য়েংবা ২০২০ এগ্রীকলচর অমসুং ফার্মর ৱেলফেয়র মন্ত্রালয়
Posted On:
02 JAN 2021 1:19PM by PIB Imphal
নাইনতীজগী হৌরকপদা ইকোনোমিক লিবরেলাইজেসন লৈরবা ফাওবা এগ্রীকলচর সেক্তর অসি ইন্থোকপীরম্মি। মরম অদুনা সরকারনা সেক্তরগী অপলিফকীদমক প্রো ফার্মরস রিফোর্মশিংগী মরুওইবা অদু খংখি। চহি ২০২০গী মনুংদা এগ্রীকলচর অমসুং ফার্মর ৱেলফেয়র মন্ত্রালয়গী মরুওইবা পাংথোকখিবশিং মখাদা পীরি:
১. বজেৎ এলোকেসন্দা মমাংদা অমুক্তা ওইখিদ্রিবা মওংদা হেনগৎপা
চহি ২০২০-২১দা বজেৎ এলোকেসন অসি শরুক ৬ হেনগৎতুনা লুপা ক্রোর ১,৩৪,৩৯৯.৭৭ ওইরে।
২. রেকোর্দ ফুদগ্রেন্স প্রদক্সন
ফুদগ্রেনগী প্রদক্সন অসি ২০১৫-১৬দা মিলিয়ন তন ২৫১.৫৪ ওইখিবা অদু ২০১৯-২০দা মিলিয়ন তন ২৯৬.৬৫দা হেনগৎলে মদুনা হৌজিক ফাওবগী খ্বাইদগী ৱাংবা ফুদগ্রেন প্রদক্সন ওইরি।
৩. কোস্ত ওফ প্রদক্সনগী শরুক অমগা মখায়দা এম.এস.পি.গী দিতরমিনেসন
সরকারনা এগ্রিকলচরেল ইয়র ২০১৮-১৯দগী মেনদেতেদ খরিফ, রবি অমসুং অতোপ্পা কমর্সিয়েল ক্রোপ খুদিংমক্কী এম.এস.পি.শিং হেনগৎলে।
৪. লৌমীশিংদগী লৈশিনবা হেনগৎপা
হৌখিবা চহি মঙাগী মনুংদা ফৌগীদমক লৌমীশিংদা এম.এস.পি. পেমেন্ত শরুক ২.৪ হেনগৎলে। হৌখিবা চহি মঙাগী মনুংদা গেহুগীদমক লৌমীশিংদা এম.এস.পি. পেমেন্ত শরুক ১.৭৭ হেনগৎলে। হৌখিবা চহি মঙাগী মনুংদা হৱাইগীদমক লৌমীশিংদা এম.এস.পি. পেমেন্ত শরুক ৭৫ হেনগৎলে। হৌখিবা চহি মঙাগী মনুংদা ফৌগীদমক লৌমীশিংদা এম.এস.পি. পেমেন্ত শরুক ২.৪ হেনগৎলে। হৌখিবা চহি মঙাগী মনুংদা ওইলসীদ অমসুং কোপ্রাগীদমক লৌমীশিংদা এম.এস.পি. পেমেন্ত শরুক ১০ হেনগৎলে।
৫. পি.এম. কে.আই.এস.এ.এন.গী থোংদা লৌমীশিংদা ইনকম সপোর্ত
কেন্দ্র সরকারনা ২০১৯গী ফেব্রুৱারীদা প্রধান মন্ত্রী কিসান সম্মান নিধি (পি.এম. কে.আই.এস.এ.এন.) হৌদোকখি, মদুগী মখাদা বেনেফিসরী ফার্মরশিংগী একাউন্তদা চহিগী ওইনা ইন্সতোলমেন্ত অহুমদা চহিগী লুপা ৬,০০০ ত্রান্সফর তৌরি।
৬. প্রধান মন্ত্রী ফসল বিমা য়োজনা (পি.এম.এফ.বি.ৱাই.)
প্রধান মন্ত্রী ফসল বিমা য়োজনা (পি.এম.এফ.বি.ৱাই.) অসি ইমপ্লিমেন্ত তৌখিবা চহি ৪ মপুং ফাদুনা ফার্মর এপ্লিকেসন ক্রোর ২৩ হেন্না কভর তৌখ্রে অমদি এপ্লিকান্ত ক্রোর ৭.২ হেন্না কানবা ফংহনখ্রে।
৭. এগ্রীকলচর সেক্তরগীদমক ইন্সতিত্যুস্নেল ক্রিদিৎ
২০২০-২১দা লুপা ক্রোর লাখ ১৫ য়ৌনবা তার্গেৎ অমগা লোয়ননা ২০১৩-১৪দা লুপা ক্রোর লাখ ৭.৩ ওইখিবা অদু ২০১৯-২০দা লুপা ক্রোর লাখ ১৩.৭৩দা হেনগৎলে।
৮. লৌমীশিংদা সোইল হেল্থ কার্দশিং ফংহনবা
ন্যুত্রিএন্ত শিজিন্নবা ওপ্তিমাইজ তৌনবা চহি ২০১৪-১৫দা অনৌবা সোইল হেল্থ কার্দ অমা চৎনহনখি।
৯. লৈবাক অসিদা ওর্গানিক ফার্মিংগী প্রমোসন
লৈবাক অসিদা ওর্গানিক ফার্মিং প্রমোৎ তৌনবা ২০১৫-১৬তা পরমপরাগৎ কৃশি বিকাস য়োজনা হৌদোকখি।
১০. য়ুরিয়াগী নীম কোতিং
কেমিকেল শিজিন্নবা হন্থহন্নবা, সোইল হেল্থ ফগৎনবা, ক্রোপ য়িল্দ হেনগৎবা অমসুং নন-এগ্রীকলচরেল পরপজগীদমক য়ুরিয়া শিজিন্নবা হন্থহন্নবা ২০১৫-১৬তগী নীম কোতেদ য়ুরিয়া পুথোক্লে।
১১. এগ্রী ইনফ্রাস্ত্রকচর ফন্দ
২০২০গী ওগস্ত ৯দা এগ্রীকলচর ইনফ্রাস্ত্রকচর ফন্দ (এ.আই.এফ.) হৌদোকখি।
১২. এফ.পি.ও.শিংগী প্রমোসন
১৩. নেস্নেল বী এন্দ হনী মিসন
অত্ম নিরভর ভারত অভিয়ানগী শরুক ওইনা ২০২০দা এন.বি.ঐচ.এম. হৌদোকখি।
১৪. প্রধান মন্ত্রী কৃশি সিঞ্চাই য়োজনা
১৫. মাইক্রো ইরিগেসন ফন্দ
নাবার্দকা লোয়ননা লুপা ক্রোর ৫,০০০গী মাইক্রো ইরিগেসন ফন্দ অমা থম্লে।
১৬. এগ্রীকলচরেল মেকানাইজেসন
১৭. দিজাস্তর রিলিফ স্তেন্দর্দতা অহোংবশিং
১৮. ই-নাম এক্সতেন্সন
রাজ্য ১৮ অমসুং য়ুনিয়ন তেরিতোরী ৩দা ই-নাম প্লেৎফোর্মগা লোয়ননা মার্কেৎ ১০০০ ইন্তিগ্রেৎ তৌখ্রে।
১৯. ফার্ম প্রদ্যুস লোজিস্তিক্সতা ইমপ্রুবমেন্ত, কিসান রেল হৌদোকপা
২০. স্তার্ত-অপ ইকো সিস্তেম অমা শেমগৎপা
*****
(Release ID: 1687832)
Visitor Counter : 95


text:
প্রধান মন্ত্রী শ্রী নরেন্দ্র মোদীনা মার্চ ৬, ২০২২তা পুনেদা চৎকনি অমসুং পুনে মেত্রো রেল প্রোজেক্ত শঙ্গাগনি। মহাক্না তোঙান-তোঙানবা চাউখৎ-থৌরাংগী প্রোজেক্তশিং শঙ্গাগনি অমসুং উরেপ-উয়ুং তমগনি।
অয়ুক পুং ১১ রোম তারকপদা প্রধান মন্ত্রীনা পুনে ম্যুনিসিপালিতী কোর্পোরেসনগী মনুং শ্রী ছত্রপতি শিবাজী মহারাজকী মীতম মাইখুম হাংগনি। মীতম অসি গন মেতেল কে.জি. ১৮৫০না শাখি অমসুং ফুত ৯.৫ রোম ৱাংই।
প্রধান মন্ত্রীনা পুনে মেত্রো রেল প্রোজেক্ত অয়ুক্কী পুং ১১:৩০রোম তাবদা শঙ্গাগনি। প্রোজেক্ত অসিনা পুনেদা অর্বান মোবিলিতীগীদমক মালেমগী থাক্কী ইনফ্রাস্ত্রকচর লৈহন্নবা পান্দম অমা থমখি। প্রোজেক্ত অসি প্রধান মন্ত্রীনা ২০১৬গী দিসেম্বর ২৪দা উরেপ-উয়ুং তমখি। প্রধান মন্ত্রীনা পুন্না কি.মি. ৩২.২ শাংবা পুনে মেত্রোল রেল প্রোজেক্তকী কি.মি.১২কী স্ত্রেচ শঙ্গাগনি। অপুনবা প্রোজেক্ত অসি লুপা করোর ১১,৪০০ হেন্না চংনা শারি। মহাক্না গরৱারে মেত্রো স্তেসন্দা লৈরিবা এগজিবিন শঙ্গাগনি অমসুং য়েংশিনগনি অমসুং মফম অদুদগী অনন্দনগর মেত্রো স্তেসন ফাওবা মেত্রো তোংদুনা চৎকনি।
নুমিৎ য়ুং পুং ১২ তারকপা প্রধান মন্ত্রীনা তোঙান-তোঙানবা চাউখৎ-থৌরাংগী প্রোজেক্তশিংগী উরেপ-উয়ুং তমগনি অমসুং শঙ্গাগনি। মহাক্না মুলা-মুথা রিবর প্রোজেক্তশিংগী রিজুবনেসন অমসুং পোলুসন এবেৎমেন্তগী উরেপ-উয়ুংসু তমগনি। রিজুবনেসন অসি লুপা করোর ১০৮০ হেনবা প্রোজেক্ত কোস্ত অমদা তুরেল অসিগী কি.মি. ৯ শাংবা স্ত্রেচতা চত্থগনি। মসিদা রিবর এদজ প্রোতেক্সন, ইন্তরসেপ্তর সিৱেজ নেৎৱর্ক, পব্লিক এমেনিতীজ, বোতিং এক্তিবিতী অসিনচিংবা থবকশিং য়াওগনি। মুলা-মুথা রিবর পোলুসন এবেৎমেন্ত প্রোজেক্ত অসি লুপা করোর ১৪৭০ চংনা “ৱান সিতী ৱান ওপরেতর” হায়বা ৱাখল্লোন্দা ইমপ্লিমেন্ত তৌগনি। প্রোজেক্ত অসিগী মখাদা এম.এল.দি. ৪০০ রোমগী অপুনবা কেপাসিতী অমগা লোয়ননা পুন্না সিৱেজ ত্রীৎমেন্ত প্লান্ত ১১ শাগনি। প্রধান মন্ত্রীনা ই-বস ১০০ অমসুং বানেরদা শাবা ই-বস দিপোৎ শঙ্গাগনি।
প্রধান মন্ত্রীনা পুনেগী বালেৱাদীদা শাবা আর.কে. লক্ষ্মন আর্ত গেলরী-ম্যুজিয়ম শঙ্গাগনি। ম্যুজিয়ম অসিগী মপুং ওইবা মীৎয়েংফমদি ওদিও-বিজ্যুএল ইফেক্তশিংগী খুত্থাংদা হিংগৎহনগদৌরিবা মালগুদী খুঙ্গংদা য়ুম্ফম ওইবা মেনিএচর মোদেল অমনা ওইরগনি। ম্যুজিয়ম অসিদা কার্তুনিস্ত আর.কে. লক্ষ্মননা য়েংবা কার্তুনশিং শোকেস তৌগনি। মসিগী মতুংদা নুংথিল পুং ১:৪৫দা প্রধান মন্ত্রী সিম্বায়োসিস য়ুনিভর্সিতীগী গোল্দন জুবিলীগী থৌরম হৌদোক্কনি।


text:
মাইস্নাম মৈরাবা লুৱাং অহানবা ওইনা মেন্স সিঙ্গলসকী ইন্টারনেসনেল টাইটেল লৌখ্রে
ইম্ফাল, সেপ্টেম্বর ১৮ : মহারাষ্ট্রগী নাগপুরদা পাঙথোকপা বি দব্লিয়ু এফ ইন্দিয়া মহারাষ্ট্র ইন্টারনেসনেল চেলেঞ্জ ২০২২ গী মেন্স সিঙ্গলসকী ঙসি শান্নখিবা ফাইনেলদা ষ্টেটকী প্লেয়ার মাইন্সাম মৈরাবা লুৱাংনা টুর্নামেন্টকী সিদিং নম্বর ২ মিথূন মঞ্জুনাথপু ষ্ট্রেট গেম ২-০ দা মায়থীবা পীদুনা অহানবা ওইনা ইন্টারনেসনেল টাইটেল লৌবা ঙমখ্রে। টুর্নামেন্ট অসি বেদমিন্টন ৱার্ল্ড ফেদারেসন অমদি বেদমিন্টন এসিয়াগী লমজিং মখাদা থা অসিগী ১৩দগী হৌদুনা চত্থরকখিবনি।
চহী ১৯ শুরবা ষ্টেটকী প্লেয়ার মৈরাবনা মিথুনবু ২১-১৪, ২১-১৬ তা মায়থীবা পীদুনা উইনার ওইখিবনি। মখোয় অনীমক প্রকাশ পদুকোন বেদমিন্টন একাদেমিদা ট্রেনিং তৌরিবা শান্নরোয়নি।
মৈরাবনা একাদেমি অসিদা ট্রেনিং তৌমিন্নরিবা কিরন জোর্জপু থাংজ নুমিৎতা শান্নখিবা সেমীফাইনেলদা ২২-২০, ২১-১৪ দা মায়থীবা পীরম্লগা ফাইনেল য়ৌরকখিবনি। মহাক্না ক্বার্টার ফাইনেলদা কার্র্টিকি গুলসন কুমারবু ২১-১৭, ১৯-২১, ২১-১৬ তা অদুগা প্রি ক্বার্টারদা অরিয়ামন তন্দনবু ২১-১১, ২১-১৮ অমদি অহানবা রাউন্দগী মেটচতা অরুনেশ হরিবু ২১-১৯, ২৩-২১ দা মায়থীবা পীরমখিবনি।
সোর্স: হুইয়েন লানপাউ


text:
লৈবাক অসিগী অহানবা নেসনেল স্কোলারসিপ পোর্টেল মোবাইল এপ্ ঙসি (সেপ্তেম্বর ১৩) মাইনোরিটি এফেয়ার্স মন্ত্রী মুক্তার অবাজ নগবিনা হাংদোকখ্রে। লাইরবা অমসুং সমাজতা শোত্থদুনা লৈরবা কাংলুপশিংগী মহৈরোইশিংদা স্কোলারসিপ ফংহনবদা পোর্টেল অসিনা খুদোংচাবা কয়া ফংহনগদৌরি। দাইরেক্ট বিনিফিট ত্রান্সফারগী খুত্থাংদা কান্নবা ফংগদৌরিবা মহৈরোইশিংগী বেঙ্ক একাউন্টতা স্কোলারসিপ মখল খুদিংমক হকথেংননা ত্রান্সফার তৌবা হৌরে। মসিনা মহৈরোইশিংদা স্কোলারসিপ পীবদা অরোন অথুপ লৈহন্দনা অমসুং মহৈরোইশিংদা য়ৌহনবা ঙমলগনি। হৌখিবা চহী মরিগী মনুংদা মশিং য়ামজদবা কাংলুপশিংগী লাইরবা অমসুং শোত্থনা লৈবা ইমুংগী মহৈরোই কোতি অহুমলোমদা তোঙান তোঙানবা স্কোলারসিপ প্রোগ্রামগী কান্নবা ফংহনখ্রে হায়রি। নেসনেল স্কোলারসিপ পোর্টেল মোবাইল এপ অসি লিঙ্ক
অসিদগী দাউনলোদ তৌবা য়াগনি।
Pao sing asi ga loinana atei e-pao gi damak
Lakhipuronline android app install toubiyu CLICK HERE


text:
ঐখোয়না নোংমগী পুন্সিদা শিজিন্নরিবা এনর্জি অমসুং পাৱরগী কমন ওইবা য়ুনিটশীং অসি মফমসিদা পীরি।
মখল-মখা কয়াগী এনর্জিগী মওং-মতৌ ওইরিবা লাইট, হিট, সাউন্দ, ইলেক্ট্রিকেল, ন্যুক্লিয়র, কেমিকেল অসিনচিংবগী মরমদা শন্দোক্না তাক্লি।
এনর্জি অসি মখল-মখা কয়াগী সোর্সশীংদগী লাকপনি। মখল মখা কয়াগী রিন্যুএবল অমসুং নন-রিন্যুএবল এনর্জিগী সোর্সশীং, মসি শীজিন্নফম, কান্নবা অমসুং কান্নদবশীংগী মতাংদা মফমসিদা নৈনরি।
তোপিক অসিনা হায়দ্রোজেননা ফ্যুএল অমা ওইবগী অমসুং মসিগী এপ্লিকেসনশীংগী বেসিকশীংগা মরি লৈনবা ইনফোর্মেসন পীরি।


text:
শেল-থুম মন্ত্রালয়
ই এম আইদা আর বি আইগী কোমথোকপা : তোইনা হংবা ৱাহংশিং
Posted On:
01 APR 2020 12:35PM by PIB Imphal
২০২০গী মার্চ ১দগী মখল খুদিংমক্কী তার্ম লোনশিং থা অহুমগী মোরাতোরিয়ম অমা হৌখিবা চয়োলদা আর বি আইনা লাউথোক্লে ।
তোইনা হংবা ৱাহংশিংগী পাউখুম ইন্দিয়ান বেঙ্কস এসোসিয়েসন্না পীরি ।
ৱাহং ১ : করম্বা মতমদা আর বি আইনা লাউথোকখি ?
পাউখুম : ২০২০গী মার্চ ১দগী মখল খুদিংমক্কী তার্ম লোনশিং থা অহুমগী মোরাতোরিয়ম অমা হৌখিবা চয়োলদা আর বি আইনা লাউথোক্লে ।
ৱাহং ২ : করিগীদমক্তা আর বি আইনা রিলিফ পেকেজ লাওথোক্লিবনো?
পাউখুম : রিজর্ব বেঙ্ক ওফ ইন্দিয়ানা কোবিদ-১৯ গী লাইচৎনা মরম ওইদুনা অপনবা ওইরকপদগী শেন্দোনগী সর্বিসিংগী পোৎলুম হন্থহন্নবা অমসুং মতিক চাবা বিজিনেস মখা তানা চৎথবা ঙম্ননবা অকক্নবা পাম্বৈ খরা লাওথোকখ্রে। অসুম্না ফাওখি মদুদি কেশ ফ্লোশিংদা মতম খরগী ওইবা অকাইবা ওইহল্লকপা য়াই, অমসুং করিগুম্বা কেস খরদা বিজিনেস/ইন্দিবিজুয়েলশিংগীদমক্তা ইনকমগী অমাংবা ওইরকপা য়াই অমসুং লৈরিবা পাম্বৈশিং অসিনা হায়রিবা বিজিনেস/ইন্দিবিজুয়েলশিংগী রিলিফ ফংহনবদা থবক তৌরি।
ৱাহং ৩ : আর বি আই কোবিদ-১৯ রেগুলেতরী পেকেজগী মখাদা কান্নবা লৌনবা করম্বা খুদোংচাবশিং মতিক চাবগে অমসুং খুদোংচাবশিং অসি বোর্দ অপুনবগী বোরোৱর পুম্নমক্তা শন্দোকপরা?
পাউখুম : তার্ম লোন পুম্নমক (এগ্রিকলচর তার্ম লোন, রিতেল, ক্রোপ লোন অমসুং পুল পর্চেজগী মখাদা লৌবা লোন য়াওনা) অমসুং কেশ ক্রেদিৎ/ওভর্দ্রাফ অসি পেকেজ অসিগী মখাদা কান্নবা ফংনবগীদমক মতিক চাই। মসি মার্চ ১, ২০২০ ফাওবদা স্তেন্দর্দ এসেৎশিং ওইবা অসিগুম্বা একাউন্ত পুম্নমক্কীদমক ফংই। মখা তারকপদা, মথৌ তাদবা পেপরৱর্ক তোক্ননবা খুদোংচাবা অসি তার্ম লোন ইন্সতোলমেন্ত (শেন্দোই য়াওনা)গী রিপেমেন্ত তৌবা নুমিৎ 90 শাংদোকহন্দুনা বোর্দ অপুনবদা বোরোৱর পুম্নমক্তা শন্দোকই। তার্ম লোনগী ওরিজিনেল রিপেমেন্ত পেরদ অদু নুমিৎ ৯০ শাংদোক্কনি হায়বদি ইন্সতোলমেন্ত ৬০ দা রিপেয়েবল ওইবা মার্চ ১, ২০২৫দা মেচ্যুর ওইগদবা লোন অদু জুন ১, ২০২৫দা মেচ্যুর ওইরগনি।
ৱাহং ৪ : পেমেন্তশিংগী অমুক হন্না মতম লেপ্পা অসি তার্ম লোন মখল খুদিংমক্কীদমক এপ্লিকেবল ওইবরা?
পাউখুম : মসি তার্ম লোনশিংগী সেগমেন্ত অমসুং তেনর য়েংলুবা তৌদনা সেগমেন্ত খুদিংমক্তা তার্ম লোন খুদিংমক্কীদমক এপ্লিকেবল ওই।
ৱাহং ৫ : তার্ম লোনশিংগী নৌনা মতম লেপ্পা অসি প্রিন্সিপল এমাউন্ত খক্তগীরা নত্ত্রগা ইন্তরেস্তসু য়াওবরা?
পাউখুম : প্রিন্সিপলগী নৌনা মতম লেপ্পা অসি মার্চ ১, ২০২০ অমসুং মে ৩১, ২০২০গী মরক্তা দ্যু লৈবা থা অহুমগী মতমগীদমক তৌবা য়াই। খুদম ওইনা, তার্ম লোন অমগী অকোনবা ইন্সতোলমেন্ত অদু পেমেন্ত তৌবগী দ্যু মার্চ ১, ২০২০দা তাই হায়না লৌরসি, অদু ওইরবদি মদু জুন ১, ২০২০দা থিগনি।
ই.এম.আই. দা য়ুম্ফম ওইবা তার্ম লোনশিংগীদমক্তদি মার্চ ১, ২০২০দা অমসুং মে ৩১, ২০২০গী মরক্তা তাবা ই.এম.আই. অহুম ওইগনি অমসুং তেনর অদু থা অহুম শাংদোক্কনি অমসুং মথক্কী খুদম (২)গী মতুং ইন্না শাংদোক্লিঙৈ মনুংদা রিপেদ তৌগদবনি।
অতৈ তার্ম লোনশিংগীদমক্তদি, ইন্সতোলমেন্ত পুম্নমক অদু ওইগনি অমসুং পেমেন্তশিংগী তেনর য়েংলুবা তৌদনা ইন্সতোলমেন্ত অমসুং ইন্তরেস্ত অদু মতম অদুমক্তদা তাগনি খুদম ওইনা মন্থলী, ক্বাতরলী, হাল্ফ ইয়রলী, এনুএল্লী, বুলেৎ পেমেন্ত অসিনচিংবা। তার্ম লোনশিংগীদমক্তা, রিপেমেন্ত হৌদ্রিবা মফমদদি থা অহুম খক্কীদমক ইন্তরেস্তকী শরুক অদু কোনশিনবা মথৌ তাই।
ৱাহং ৬ : করিগুম্বা তার্ম লোনগী মতম অদু অপীবা মতমদগী হেন্দোক্লবা নৎত্রগা লোন পোলিসিগী মতমদগী হেন্দোক্লবদি করি ওইগনি ?
পাউখুম : অসিগুম্বা তার্ম লোনশিংগী মতম অয়াবা লৌদ্রবসু শাংদোক্কনি ।
ৱাহং ৭ : ৱার্কিং কেপিতেলশিংদা শন্দোয় লৌবগী থবক করম্না পাংথোক্কনি ?
পাউখুম : মার্চ ৩১, এপ্রিল ৩০ অমসুং মে ৩১, ২০২০দা লৌগদবা কেস ক্রেদিৎগী শন্দোয় লৌবা থেংথরে । অদুবু হায়রিবা শেন্দোয় অদু অপুনবা ওইনা ২০২০, জুন ৩০দা লৌগনি ।
ৱাহং ৮ : আর বি আইনা লাউথোক্লিবা অসিনা শেন পুরিবশিংদা করি কান্নবা ফংহনগনি ?
পাউখুম : শেন শিংবা থেংবা খুদিংমক ক্রেদিদ বিউরোদা রিপোর্ত তৌই । লুপা ক্রোর ৫ অমসুং মথক্কী ললোন-ইতিকশিংগী দিউ লৈবা অদু আর বি আইদা রিপোর্ত তৌই । কোভিদ-১৯ লাইচৎনবা মরম ওইদুনা মসিগী কোমথোকপা অসিগী মতুংইন্না, ২০২০গী মার্চ ১গী মতুংদা শেন পীবশিং থা অহুমগী ওইনা ক্রেদিদ বিউরোদা রিপোর্ত তৌরোই ।
বেঙ্কশিংদা পেনালতি ইন্তরেস্ত অমতা লৌরোই । কোভিদ-১৯গী অথিংবা অসিনা মরম ওইরবদি সেবিসু শেন শিংদবা কম্পেনিশিং ক্রেদিদ রেত্তিং এজেন্সিশিংনা খন্নরোই ।
ৱাহং ৯ : ললোন-ইতিক তৌবশিং/লনাই মীওশিং কান্নবা ফংগদরা ?
পাউখুম : নহাক্কী শেন লাক্ত্রবদি মসিগী কান্নবা নহাক্না লৌবা য়াই । অদুবু লোনশিংগী শেন্দোয় খুদক্কী ওইনা পীদবা য়ারবসু অমসুং থা অহুম থেংথনা পীবা য়ারবসু , নহাক্কী একাউন্তগী মখা তানা পীগদবনি ।
খুদম ওইনা, নহাক্না লুপা ১০০,০০০ লোন তোল্লি হায়না লৌরসি, অমসুং নহাক্কী লোন অদুগী নহাক্না চাদা ১২ শেন্দোয় পীরি , থা খুদিংগী নহাক্না লুপা ১,০০০ শেন্দোয় পীগদবনি । অদুবু নহাক্না থা খুদিংগী শেন্দোয় পীদ্রবদি নহাক চহিদা চাদা ১২ শেন্দোয় পীগদবনি অমসুং মসিগী মতুংইন্না নহাক অহুমশুবা থাদা লুপা ৩,০৩০.১০ পীগনি ।
করিগুম্বা শেন্দোয় অসি চাদা ৮ ওইরবদি , নহাক্না থা অমদা লুপা ৮৩৩ নৎত্রগা থা অহুমগী মতুংদা লুপা ২,৫২১ পীবা দরকার ওই ।
ৱাহং ১০ : করিগুম্বা বেঙ্ক স্তাফ নৎত্রগা কলেক্সন এজেন্তনা লোন শিংনবা হায়রক্লবদি ঐ করি ওইগনি ?
পাউখুম : নহাক পাখৎলোইদবনি অমসুং কোমথোকপা অসিগী কান্নবা নহাক লৌবা পাম্মি হায়না বেঙ্ক স্তাফ নৎত্রগা কলেক্সন এজেন্তদা হায়গদবনি ।
ৱাহং ১১ : ঐগী ক্রেদিদ কার্দ দিউশিং করি তৌগনি ?
পাউখুম : ক্রেদিদ কার্দ পেমেন্তশিং মসিগী কোমথোকপা অসিগী কান্না ফংগনি । ক্রেদিদ কার্দগী ওভরদিউ লৈবগী মতাংদা থা অহুমগী ওইনা ক্রেদিদ বিউরোদা পাউ পীরোই ।
অদুবু ক্রেদিদ কার্দ পায়রিবশিংনা পীথোক্তবা শেনফমগী শেন্দোয় পীগদবনি । চুম্নগী বেঙ্ক ক্রেদিদকা চাংদমনবদা ক্রেদিদ কার্দকী শেন্দোয়না হেন্না চাউই হায়বা নহাক্না নিংশিংগদবনি অমসুং মসিগী মতুংইন্না নহাক্না ৱারেপ লৌজগদবনি ।
ৱাহং ১২ : ললোন-ইতিক্কী ওইনা নন-ফন্দ বেজদগী কমদৌনা ফন্দ বেজদা হোংদোক হোংজিন তৌবা য়াগনি ?
পাউখুম : ২০২০গী মার্চ ১দগী মে ৩১ ফাওবগী ওইনা ফন্দ বেজ শরুক্কী শন্দোয় কোমথোকপা অসিগী কান্নবা লৌবা য়াগনি । মার্চ ১দা লৈখিবা অনৌবা সেঙ্কসনগী ওইনা ফন্দ বেজদা শেন্দোয় অসি কোমথোক্কনি ।
ৱাহং ১৩ : করম্বা মওংদা ললোন-ইতিক্কী থবকশিং কান্নবা পীবগে ?
পাউখুম : মখোয়গী শেন লাকপদা অপনবা লৈবদগী মখোয়গী ৱার্কিং কেপিতেল দরকার ওইবা অদু অমুক হন্না য়েংশিন্নবা বেঙ্কতা হায়জবা য়াই । মখোয়না এন এফ বিশিংগী মার্জিন হন্থনবা হায়জবা য়াই । মরম চানা হায়জরকপশিংগী ৱাকৎ অদুগী ৱারেপ মরি লৈনবা বেঙ্ক ব্রাঞ্জশিংনা লৌগদবনি ।
ৱাহং ১৪ : এন বি এফ সিশিং/এম এফ আইশিং/ঐচ এফ সিশিং ৱার্কিং কেপিতেল ফাইনান্সিংগী কোমথোকপা ফংবা য়াগদরা ?
পাউখুম : হৌজিক্কী ওইনা মখোয় স্কিম অসিনা কোনশিনদে । অদুবু মখোয়গী খুদোংচা খরা পীনবা আর বি আইনা অনৌবা থৌরাং খরা হৌদোক্লে । তারগেদেত লোঙ্গর-তার্ম রিফাইনান্সিং ওপেরেসনগী মখাদা লিকুইদিদিগী মতেং পীগনি ।
ৱাহং ১৫ : আর বি আইগী পাম্বৈ পুম্নমক অসি “হন্না শেমজিল্লী” ওইনা লৌগদ্রা? প্রোবিজন্স এপ্লিকেবলগী মরমদা করি তৌগনি?
ৱাহং : কোবিদ-১৯ রেগুলেতরী পেকেজ ওইনা মার্চ ২৭, ২০২০ গী সর্কুলর মখাদা আর বি আইনা লেপখিবা পাম্বৈশিং অদু “হন্না শেমজিল্লী” অমা ওইনা লৌরোই অমসুং মরম অদুনা এসেৎ ক্লাসিফিকেসন দাউনগ্রেদ তৌবগী মরম ওইরোই। মসিগী মতুং ইন্না রিস্ত্রকচর একাউন্তশিংগী হেনগৎহল্লবা প্রোবিজনশিং অদু এপ্লাই তৌরোই।
ৱাহং ১৬ : এস.আই./ই.সি.এস./এন.এ.সি.ঐচ. গী থোংদা খোমগৎকদবা ইন্সতোলমেন্ত/ই.এম.আই.শিংগী মতাংদা করি তৌগনি? করিগুম্বা বোরোৱরনা তাল্লক্লবদি, ইন্সতোলমেন্ত/ই.এম.আই. শিংগী রিফন্দ তৌবগী মওং করম্না তৌগনি?
পাউখুম : শেমদোক্লবা তঙাইফদবশিংগীদমক্তা চানবীদুনা অদোমগী বেঙ্ককা তানবীয়ু।
(Release ID: 1610295)
Visitor Counter : 102
Read this release in:
English
,
Hindi
,
Marathi
,
Assamese
,
Bengali
,
Gujarati
,
Odia
,
Tamil
,
Telugu
,
Kannada
,
Malayalam


text:
ঙসিদগী চহী ১৩ মমাংদা ২০০৩ গী ঙসিগী নুমিৎ অসিদা পুক্নিং শোক্নিঙাই ওইরবা থৌদোক অমদা কল্পনা চাওলা লৈখিদে। কলম্বিয়া স্পেস সাটল্ পোখাইবগী থৌদোক অমদা ক্রু মেম্বর ৭ শিখিবগী থৌদোকতা কল্পনাসু য়াওখি।
কল্পনা ১৯৬২ গী মার্চ ১৭ দা হরিয়ানাগী কর্নালদা পোকখি। অদুবু স্কুল সার্তিফিকেত্তদি কল্পনাগী মপোক নুমিৎ অসি জুলাই ১, ১৯৬১ হায়না ইরি। পাঞ্জাব ইঞ্জিনিয়ারিং কোলেজ, চন্দিগরদগী বিটেক পাস তৌখি। ১৯৮২ দা আমেরিকাদা চৎখিদুনা টেক্সাস ইউনিভার্সিদগী মহাক এরোস্পেস ইঞ্জিনিয়ারিংদা মখা তমথখিবগা লোয়ননা ইউনিভার্সিতি অফ তেক্সাস অর্লিংতনদগী এরোস্পেস ইঞ্জিনিয়ারিংদা মাস্টার্স দিগ্রি লৌখি। কল্পনাগী মমা-মপানা মহাক্কী মিং মন্টো হায়না থোনখিবনি অদুবু মদু মানদি থৌওইনা শিজিন্নখিদে। কল্পনা পাঞ্জাবী হিন্দু ইমুং অমদা পোকখি। মপাগী মিং বনারসি লাল চাওলা অদুগা মমাগী মিংনা সনজোথি চাওলা কৌই। মচীন মনাও মরীনি। ১৯৮৩দা জিন পেয়েরে হেরিসনগা লুহোংখি। অঙাং লৈখিদে। শৈরেং ইবা, জগোই শাবা অমসুং সাইকেল থৌবা পামজবা কল্পনানি।
কল্পনা চাওলা ১৯৮৮ দা নাসাদা থবক তৌবা হৌখি। ১৯৯১গী এপ্রিলদগী আমেরিকাগী সিতিজেনসীপ লৌখি। মহাক্কী অহানবা স্পেস মিসন ওইনা নভেম্বরগী ১৯, ১৯৯৭ দা এস্ট্রোনোত তরুক য়াওরবা স্পেস সাতল্ কলম্বীয়াদা কল্পনাসু য়াওখি। ভারতকী ওইনা নুপীলক্তগী অহানবা অমসুং সুন্দ্রংগী লম্বীদা খোংদাবা রাকেস সর্মাগী মতুংদা কল্পনা চাওলা অনিশুবা ভারত মচানি।
ফেব্রুৱারী ১, ২০০৩ দা স্পেস সাতল্ কলম্বীয়ানা পৃথিবীগী নুংশিৎকী কুয়োমদা চংলকপগী লম্বীদা থোকখিবা পোখাইবগী থৌদোকতা কল্পনাগা লোয়ননা মদুদা তোংলকখিবা ক্রু তরেৎমক শিখি। মহাক্কী থৌনা অমসুং লিংজেলবু মতমচুপ্পগী ওইনা নিংশিংদুনা লৈহৌননবা মতমদুগী ভারতকী প্রধান মন্ত্রী অটল বিহারী বাজপায়ী না ভারতকী সেতেলাইট “মেটসেট-১” বু “কল্পনা-১” হায়না মীংথোনখি। নিউয়োর্ক সিতিগী লম্বী অমবু “কল্পনা চাওলা স্ট্রিট” হায়না মীংথোনখি। নাসা নসু সুপারকম্পিউতর অমবু “কল্পনা” মীংথোনখি। মমীং লৈরা স্টার ট্রেককী নোভেলিস্ট পিটার দেভীদনা মাগী লাইরিক অদুগী সাতল্ ক্রাফ্ অমবু “চাওলা” হায়না মীংথোনখি। হরিয়ানা রাজ্য সরকারনা লুপা ক্রোর ৬৫০ চংনা মেদিকেল কোলেজ অমা হাংদোকখিবদু “কল্পনা চাওলা মেদিকেল কোলেজ” হায়না মীংথোনখি।
লখিপুরওনলাইন গী ফেসবুক পেজ লাইক তৌবিউ।
লখিপুরওনলাইন গী ফেসবুক পেজ লাইক তৌবিউ।


text:
প্রধানমন্ত্রীগী লোইশঙ
প্রধান মন্ত্রীনা ফার্মা ইন্দস্ত্রীগী লুচিংবশিংগা ৱারী শাখ্রে
Posted On:
19 APR 2021 8:08PM by PIB Imphal
প্রধান মন্ত্রী নরেন্দ্র মোদীনা ভিদিও কনফরেন্সিংগী থোংদা ফার্মাকোতিকেল ইন্দস্ত্রীগী লুচিংবশিংগা ৱারী শাখ্রে। প্রধান মন্ত্রীনা লাইচৎ অসিগী মায়োক্তা লান্থেংনবদা ফার্মা সেক্তরদা লৌরিবা মরু ওইবা থৌদাং অসিগীদমক থাগৎপা ফোঙদোকখ্রে।
পি.এম. মোদীনা অসিগুম্বা অৱাবা ফীভম অসিদসু ফার্মা ইন্দস্ত্রীনা মথৌ তৌরিবা মওং অসিবু থাগৎপা ফোঙদোকখ্রে।
পি.এম. মোদীনা ঙসি ভারতপু ‘মালেমগী ফার্মাসী’ হায়না শকখঙনরিবা অসি ফার্মা ইন্দস্ত্রীনা হোৎনখিবননি হায়না ফোঙদোকখ্রে। লাইচৎ মনুংদা মালেমদা লৈরিবা লৈবাক ১৫০ হেনবদা তঙাই ফদবা হীদাক-লাংথকশিং ফংহনখি হায়না মহাক্না ফোঙদোকখ্রে। শীংনবশিং লৈরবসু ভারতকী ফার্মা ইন্দস্ত্রীনা হৌখিবা চহিগী এক্সপোর্ত্তা চাদা ১৮গী গ্রোথ লৈখি, মসিনা ভারতনা তৌবা ঙম্বা অদু উৎখি হায়নসু রেজিস্তর তৌখি হায়না প্রধান মন্ত্রীনা থমখ্রে।
ভাইরস অসিগী অনিশুবা ৱেভ অমসুং কেসশিংগী মশিং ৱাংখৎলক্লিবা অসি য়েংলগা ফার্মা ইন্দস্ত্রীনা তোঙান তোঙানবা তঙাই ফদবা হীদাক-লাংথকশিং পুথোকপা হেনগৎরিবশিং অসিবু পি.এম. মোদীনা শীংথাখ্রে। রেমদেসিভিরগুম্বা ইঞ্জেক্সনশিংগী মমল হন্থহল্লিবা অসিগীদমক মখোয়বু থাগৎপা ফোঙদোকখ্রে। পি.এম. মোদীনা ফার্মা ইন্দস্ত্রীদা অপনবা লৈতবা সপ্লাই চেনশিং লৈহন্নবা অপাম্বা ফোঙদোকখ্রে। পি.এম. মোদীনা লোজিস্তিক্স অমসুং ত্রান্সপোর্তেসন অসিগুম্বা ফেসিলিতীশিংগীদমক সরকারগী তেংবাংসু পীখ্রে।
মহাক্না ইন্দস্ত্রীদা ইন্দস্ত্রীদা কোবিদকা লোইননা তুংলমচৎতা থোরকপা য়াবা অকিবশিংদা রিসর্চশিং তৌবা হেন্না হেনগৎনবা হায়খ্রে। মসিনা ঐখোয়না ভাইরস অসি লাকশিনবদা মাংজিল থাবদা মতেং ওইগনি হায়না মহাক্না ফোঙদোকখ্রে।
ফার্মা ইন্দস্ত্রীদগী মতেং নীরদুনা পি.এম. মোদীনা সরকার অসিনা অনৌবা দ্রগশিং অমসুং রিগুলেতরী প্রোসেসশিংগীদমক রিফোর্মশিং পাইখৎলি হায়না থাজবা পীখ্রে।
সরকার অসিদগী ফংলিবা প্রোএক্তিব ওইবা মতেং অমসুং তেংবাং অসিগীদমক ফার্মা ইন্দস্ত্রীগী লুচিংবশিংনা থাগৎপা ফোঙদোরকখ্রে। মখোয়না হৌখিবা চহি অমা অসিদা হীদাক-লাংথকশিং ফংহন্নবা মেন্যুফেকচরিং অমসুং লোজিস্তিক্স মথৌ তৌদুনা লৈহন্নবা হোৎনখিবশিং অদু পাউদমখি। মেন্যুফেকচরিং, ত্রান্সপোর্তেসন, লোজিস্তিক্স অমসুং এন্সিল্লরী সর্ভিসেসকীদমক ফার্মা হবশিংদা ওপরেসনশিং অৱাংবা থাক্তা মেন্তেন তৌদুনা থম্লি। কোবিদ লায়েংবগী প্রোতোকলকী হীদাল-লাংথক খরগী দিমান্দ অমুক্তা ওইখিদ্রিবা মওংদা হেনগৎলবসু লৈবাক অসিদা অপুনবগী ওইনা লাক্লিবা হীদাক-লাংথক্কী দিমান্দ অসি থুংহন্নবা লৌখৎলিবা খোঙথাংশিংগী ইনপুৎশিংসু শরুক য়ারিবশিং শিয়র তৌখি।
মীফম অসিদা কেন্দ্রগী হকশেল মন্ত্রী শ্রী হর্শ বর্ধন, এম.ও.এস. (হেল্থ) শ্রী অশ্বিনি কুমার চৌবে, কেন্দ্রগী কেমিকেল অমসুং ফর্তিলাইজর মন্ত্রী শ্রী দি.ভি. সদানন্দা গৌরা, এম.ও.এস. (সি এন্দ এফ) মনসুখ মন্দবিয়া, প্রিন্সিপল সেক্রেতরী তু পি.এম. দা. ভি.কে. পোল অমসুং কেন্দ্র সরকারগী মন্ত্রালয়শিং/বিভাগশিংগী অতোপ্পা ওফিসরশিংগী মরক্তা মেম্বর (ঐচ) নিতি আয়োগ, কেবিনেৎ সেক্রেতরী, কেন্দ্রগী হেল্থ সেক্রেতরী, য়ুনিয়ন ফার্মাকোতিকেল সেক্রেতরী, দা. বালরাম ভারাগবা, দি.জি. আই.সি.এম.আর. হায়বরিবশিং অসিনা শরুক য়াখি।
******
(Release ID: 1712802)
Visitor Counter : 106
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
লখিপুরওনলাইন দিজিতেল দেক্সঃ
প্লেন তোংনা তোংনা পেসেঞ্জরশিংনা প্লেন মনুংদা মোবাইল ফোন শিজিন্নবা য়ারগনি। মোবাইল ফোনতা নত্তনা ৱাই-ফাইগী খুদোং চাবসু পীরগনি। টেলিকোম রেগুলেটরি ওথোরিটি অফ ইন্দিয়া (ট্রাই) না ইরাই নুমিৎ জনুৱারী তাং ১৯ দা ইন-ফ্লাইট কনেক্তিভিতিগী অয়াবা পীরে। ট্রাইনা গ্রীন সিগনেল পীরবা এরোপ্লেনগী সংস্থাশিংনা তাংদাংবা নিওম অমগী মখাদা মখোয়গী পেসেঞ্জরশিংদা মোবাইল ফোন শিজিন্নবগী অয়াবা অসি পীগনি। পাউগী লিখুন মতুং ইন্না, প্লেন অদুনা লৈমাইদগী মিটর ৩০০০গী মথক্তা ৱাংনা পাইরবা মতমদতা মোবাইল শিজিন্নবগী অয়াবা পীগনি অমসুং ইন্তরনেতনা তেক-অফকী মতমদা ফংগনি হায়বনচিংবা কন্দিসন খরদি লৈরি।
লখিপুরওনলাইন গী ফেসবুক পেজ লাইক তৌবিউ।


text:
“মসিগী অশেঙবা লাইপোকশিং অসি মালেমসিদা য়েনিংথা লাকপগা পাঙ্খকনি… মরমদি য়েনিংথা খুদিংমক অসি অনৌবা খুৎশেমগী মতম অদুনি…”
— অব্দুল-বাহা
বাহা’ই লাইনিং অসি তাইবঙ মপুগী লাইপোক ওইরিবা – বাব অমসুং বাহা‘উ’ল্লাহ – মখোয় অনীদা তাইবঙ মপুনা পীখিবা থৌদাঙ অদুগা লোয়ননা হৌদোকখি। ঙসিদি মখোয়না হৌদোকপীরম্বা লাইনিং অসিনা শেমগৎলক্লিবা অনৌবা মওংগী অপুনবা অসি মহাক্না লৈখিদ্রবা মতুংদসু মখাতান শোইদনা লমজিং লমতাকপীগদবা বাহা‘উ’ল্লাহনা পীবিরম্বা ময়েকশেঙলবা য়াথঙশিংদগী ওইরকপনি। য়ানবা (Covenant) হায়না খঙনরিবা, মহাক্কী মহুৎ শিলহৌগদবা মীওই অদু, বাহা‘উ’ল্লাহগী মচানুপা অব্দুল-বাহানা ওইখি, অমসুং মদুগী মতুংদা অব্দুল-বাহাগী মশুনুপা, শোঘি ইফেন্দীদা ওইখি, অমসুং মমাঙদা বাহা‘উ’ল্লাহনা নোংদমবিরম্লবা তেংপানগী অচুম্বা ৱায়েল লৈঙাকশঙনা ওইরি। বাহা’ই অমনা বাব অমসুং বাহা‘উ’ল্লাহগী তাইবঙ মপুনা পীনবিরবা ওঠোরিটিবু অমসুং মখোয়না হাপ্পীরম্বা মহুৎশিনবশিংদুগী ওঠোরিটি অদু য়াজৈ।
বাব
বাব অসি বাহা’ই লাইনিংগী লময়ানবনি। তরামাপলশুবা চহীচাগী ময়াইচল্লকপা মতম অদুদা, মহাক অসি মীওইবা খুন্নাইগী নুংগী ওইবা পুন্সিবু হোংহন্নবা নোংদমখ্রবা পাওজেল অমা পুরক্লিবা পাওখোল্লোই অমনি হায়না মহাক্না লাওথোকখি। মহাক্কী পান্দমদি, শান্তি অমদি অচুম্বা ৱায়েলগী চাক অমা পুরক্কদৌরিবা, মঙোন্দগী হেন্না মতিক ময়াই লৈবা, তাইবঙ মপুদগী অনীশুবা পাওখোলোই অমা লাক্নবগী লম্বী অদু শেম্বনি।
বাহা‘উ’ল্লাহ
বাব অমসুং হৌখিবা মতমগী তাইবঙ মপুগী লাইপোক পূম্নমক্না লাক্কনি হায়না ৱাশকপীরম্বা অদু ‘‘তাইবঙ মপুগী মশেক মঙাল’’ ওইরিবা-বাহা‘উ’ল্লাহনি। বাহা‘উ’ল্লাহনা তাইবঙ মপুদগী অনৌবা শাফোঙবা অমা মীওইবা জাতীদা পীবিরম্মী। শৈরেং লিশিং লিশিং, চিঠি কয়া অমসুং মশিং য়াম্লবা লাইরিকশিং মহাক্কী খোর্জৈদগী চেন্থখি। মহাক্কী অইবশিংদা, মীওইবগী পুন্সিগী নুংগী অমসুং পোৎচাক্কী ওইবা মায়োল অনীমকসিবু খঙনা শেমগৎহন্নবগী চৎন-কাঙলোন (framework) অমা থাবীরম্মী। মসিগীদমক্তা, কৈশুমশঙদা ফাদোক ওইনা, ওৎনৈবা কয়া অমা অমসুং লোই থাবশিংবু চহী নিফুচুপ্না খাংখি।
অব্দুল - বাহা
মহাক্কী অনিংবদা, বাহা‘উ’ল্লাহনা মহাক্কী মচানুপা অহন, অব্দুল-বাহাবু, মহাক্কী তম্বীরোলশিংগী অমসুং লাইনিং অসিগী লুচিংবা ওইনবা য়াথঙলম্মী। নোংপোক অমসুং নোংচুপ্তা, অব্দুল-বাহা অসি শান্তিগী দুত অমা ওইনা, থোইদোক হেন্দোক্না মতৌ তমজনিংঙাই ওইবা মীওই অমা ওইনা, অমসুং অনৌবা লাইনিং অসিগী শকনাইবা ৱাঙাংলোই অমা ওইনা শকখঙনরকখি।
শোঘি ইফেন্দী
লাইনিং অসিগী ঙাকশেনপুরেল ওইনা অব্দুল-বাহানা খনবীরম্লবা, মহা্ক্কী মশুনুপা অহল, শোঘি ইফেন্দীনা, চহী ৩ ৬ চংনা পরিং পথাপ নাইনা চাওখৎপবু য়োকখৎলম্মী, ভাব তাবদুবু হেন্না মরা তাহল্লম্মী, বাহা’ই খুন্নাইগী অপুনবদু মপাঙ্গল কনখৎহল্লম্মী, লোয়না লোয়ননা বাহা’ই খুন্নাইনা মীওইবা খুন্নাইগী অপুম্বগী মখল মথেল কয়াগী খেন্নবা মওং মতৌদুবু হেন্না হেন্না উত্থোরকলম্মী।
তেংপানগী অচুম্বা ৱায়েল লৈঙাকশঙ
মালেমশিন্থুংবদা লৈরিবা বাহা’ই লাইনিং অসিগী চাওখৎপসি ঙসিদি তেংপানগী অচুম্বা ৱায়েল লৈঙাকশঙনা লমজিং লমতাক্লি। মহাক্কী আইনশিংগী লাইরিক্তা, তেংপানগী অচুম্বা ৱায়েল লৈঙাকশঙনা মীওইবা জাতীগী নুংঙাই য়াইফবদা অফবা ইথিল পীবিনবা, মহৈ মশিং, শান্তি অমসুং তাইবঙপানগী ৱাত্ত-পাদবা অদুবু য়োকখৎনবা, অমসুং মীওইবগী চিংলেম্বা অমসুং লাইনিংলোনগী ফম্বালবু ঙাকশেন্নবা বাহা‘উ’ল্লাহনা য়াথঙ পীবিরম্মী।


text:
মীরোল্লিঙৈ মনুংদা থোকপা খুদোংথীবা খুদমশীং
এন্টি-নেটেল পেরিওদ
- এনেমিয়া: মিহুন চোংবা, চোকথগনবা, পোত্থারিঙৈ মতমদা শ্বর হোনবা ৱাবা
- কা-হেন্না ওনিংবা ফাউবা অমসুং ওবা
- লাইহৌ কন্না হৌবা
- কোক চিকপা / ময়েক শেংনা উদবা/ কোক ঙাউবা
- মসল চিংবা/ চপ তিংবা
- হকচাং পুম্বদা পোম্বা
- মপান থোকপদা নাবা/ শাবা ফাউবা
- মপান থোকপগী চাং হেনগৎলকপা
- লাইহৌ য়াউনা নত্ত্রগা য়াউদনা মনম নমথীবা দিসচার্জ লৈবা
- ব্লদ প্রেসর ৱাংনা লৈবা
- লেবর পেন য়াউদনা পুং 24 হেন্না লিক ওইবা
- ভজাইনাদগী ঈ থোক্লকপা নত্ত্রগা এবনোর্মেল ওইনা দিসচার্জ লৈরকপা
- ফিটেল মুভমেন্টশীং লৈরক্তবা
ইন্ত্রা-নেতেল পেরিওদ
- লেবর পেন য়াউদনা ঈশীং খাউ কায়বা
- ভজাইনাদগী ঈ থোক্লকপা
- মসল চিংবা / চপ তিংবা
- পুং 12দগী হেন্না লেবর পেন লৈবা
- নাউফম থোক্লক্তবা
পোষ্ট-নেটেল পেরিওদ
- কা-হেন্না ঈ চৎপা হায়বদি দেলিভরি মতুংদা মিনট 20–30ফাউবগী মনুংদা পেদ 2–3 ফাউবা চোৎপা
- মায় অমসুং খুত্তা পোম্বা য়াউনা নত্ত্রগা য়াউদনা মসল চিংবা, কা-হেন্না কোক চিকপা অমসুং মশেল-মরাং উবা
- লাইহৌ
- শাথীনা পুক নাবা
- শ্বর হোনবা অমসুং মখোম ইনবিবদা ৱাবা
- মনম নমথীবা লোকিয়া (lochia)
- খোমদা পোমথোরকপা, খোমজিন চেখাইবা
- পেরিনিএল স্বেলিং অমসুং ইনফেক্সন
- মপান থোকপা মতমদা য়াদবা নত্ত্রগা শাবা
- পোষ্ট-পার্টমগী মুদ হোংবা
সোর্স: গাইদবুক ফোর এনহান্সিং পর্ফোমেন্স ওফ মল্টি-পর্পোজ ৱার্কর (ফিমেল)
অকোনবা শেমদোকখিবা : 1/11/2020
0 রেটিংশিং অমসুং 0 কমেন্টশিং
ষ্টারশিংগী মথক্তা রোল তৌ অদুগা রেট পীনবগীদমক্তা ক্লিক তৌবীয়ু
© C–DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.


text:
[গোবিংদ নামাবলি] ᐈ Govinda Namavali Lyrics In Bengali Pdf
Govinda Namavali Bengali Lyrics শ্রী শ্রীনিবাসা গোবিংদা শ্রী বেংকটেশা গোবিংদাভক্তবত্সলা গোবিংদা ভাগবতপ্রিয গোবিংদানিত্যনির্মলা গোবিংদা নীলমেঘশ্যাম গোবিংদাপুরাণপুরুষা গোবিংদা পুংডরীকাক্ষ গোবিংদাগোবিংদা হরি গোবিংদা গোকুলনংদন গোবিংদা নংদনংদনা গোবিংদা নবনীতচোরা গোবিংদাপশুপালক শ্রী গোবিংদা পাপবিমোচন গোবিংদাদুষ্টসংহার গোবিংদা দুরিতনিবারণ গোবিংদাশিষ্টপরিপালক গোবিংদা কষ্টনিবারণ গোবিংদাগোবিংদা হরি গোবিংদা গোকুলনংদন গোবিংদা বজ্রমকুটধর গোবিংদা বরাহমূর্তিবি গোবিংদাগোপীজনলোল গোবিংদা গোবর্ধনোদ্ধার গোবিংদাদশরথনংদন গোবিংদা দশমুখমর্দন গোবিংদাপক্ষিবাহনা গোবিংদা পাংডবপ্রিয গোবিংদাগোবিংদা হরি … Read more


text:
লখিপুরওনলাইন, ৪ সেপ্তেম্বর ২০২০ঃ
বরখোলাদা খুন্দারিবা মৈতৈ খুনশিংদা ঙরাং পোস্ত কার্দ কেম্পেইন চৎথখ্রে। মায়ফাগী বরখোলা অমসুং দোলু রামপুর ব্রাঞ্চনা শিন্দুনা পাঙথোকখিবা কেম্পেইন অসিগা লোয়ননা অতৈ তোঙান তোঙানবা মফমশিংদসু পোস্ত কার্দ কেম্পেইন চৎথখিবগী পাউ লাকলি। মনিপুরী লোনবু আসাম সরকারগী এসোসিয়েত অফিসিয়েল লেঙ্গুয়েজ ওইহনগদবনি, এপিএসসি সিসিই গী পরিক্ষাশিংদা মনিপুরী য়াওহনবিয়ু হায়বনচিংবগী ৱাকৎ য়াওবা চাওরাক্না পোস্তকার্দ ৩৮০ রোম সোনাই, উধারবন্দ, বরখোলা লখিপুর জয়পুর শিলচরনচিংবা মফমদগী মফম অদুগী পোস্ত অফিসশিংগী খুৎথাংদা চৎতুনা থাদনখি হায়রি।
লামারগ্রামগী ইমা চাউখৎলুপ মৈরা পায়বী লুপনসু মনিপুরী লোনগী ওইবা খোঙজং অসিগী শরুক অমা ওইনা ঙরাং পোস্ত কার্দ কেম্পেইন পাঙথোকখি। কেম্পেইন অদুদা মরুওইনা আসাম সরকারগী থবক চংবগী পরিক্ষাশিংদা মনিপুরী লোন য়াওহনবিউ, এপিএসসি নচিংবগী পরিক্ষাদা মনিপুরী লোনবু ক্বালিফায়িং সাবজেক্ত অমা ওইহনবিউ অমসুং মনিপুরী লোনবু আসাম সরকারগী এসোসিয়েত অফিসিয়েল লেঙ্গুয়েজ ওইহনবিউ হায়বনচিংবা য়াওবা বেনর অমা অমগা লোয়ননা লামারগ্রামগী ইমা চাউখৎলুপ মৈরা লুপকী প্রেসিদেন্ট হিজম ওংবী মলয়া অমসুং সেক্রেটরী থোকচোম ওংবী সাবিত্রি গা লোয়ননা লুপসিগী মীওই কয়ানা পোস্তকার্দ কেম্পেইন চৎথখি। লূপসিগী মীহুৎ কাংবুনা পোস্ত কার্দ ৭৫ রোম থাদখ্রে হায়রি। কেম্পেইন অসিগা মরী লৈননা সোসিয়েল এক্টিভিস্ট চীংশুবম নবকুমারনা ৱাফম খরা থমখি। (পাউ অসি লখিপুরওনলাইন ইউতিউব চেনেলদা য়েংবিউ)


text:
1-0-8 এমর্জেন্সি রেসপোন্স সর্ভিস অসি মেদিকেল, পুলিস অমসুং ফায়র (মৈহৌ-লাংপোক) এমর্জেন্সিশীংগী 24X7 এমর্জেন্সি সর্ভিস অমনি। সর্ভিস অসি অন্ধ্র প্রদেশ, গুজরাট, উত্তরাখন্দ, গোৱা, টামিল নাডু, কর্নাটকা, আসাম, মেঘালয়া, মধ্য প্রদেশ, হিমাচল প্রদেশ, ছটিসগর, উত্তর প্রদেশ, রাজস্থান, কেরলা ষ্টেটশীং অমসুং দাদ্রা অমদি নগর হাবেলি অমসুং দামন অমদি দিউ হায়রিবা য়ুনিয়ন টেরিটোরি 2সিদা ফংই। মসিগী মপুং ওইবা শক্তমদি, মসিনা 24x7 এমর্জেন্সি সর্ভিস অমা পীবসিনি। লেন্দলাইন নত্ত্রগা মোবাইল এমর্জেন্সিদগী এক্সেস তৌবা য়াবা টোল ফ্রি নম্বরনা চাংচত্তা মিনট 18গী মনুংদা নঙোন্দা এমর্জেন্সি হেল্প ফংহনগনি।
1-0-8 অসি মখাদা পিরিবা হিরমশীং অসিগীদমক্তা দাইল তৌবা য়াই:
করিগুম্বা ‘মীয়ামগী ওইবা সিরিয়স এমর্জেন্সি’ লৈত্রবদি 1-0-8দা কোল তৌবীগনু। মসি ঈ-পাউ লৌনবা নত্ত্রগা খোমজিন্নবা নম্বর অমা নত্তে। 1-0-8দা দাইল তৌদুনা ফাগি অমগুম্না শান্নবীগনু। মদুনা তশেংনা থোকপা এমর্জেন্সি অমগী কোল অদু ব্লোক তৌহন্দুনা পুন্সি অমা মাংহনবা য়াই। করিগুম্বা নহাক্না শোয়খিদুনা 1-0-8দা কোল তৌখিবা তারবদি, পাইরক্লিবা ওফিসর অদুনা থম্নবা হায়রক্ত্রিবফাউবা ফোন ককথৎলোইদবনি।
GVK EMRI (এমর্জেন্সি মেনেজমেন্ট এন্ড রিসর্চ ইনষ্টিট্যুট) হায়বসি ভারত্তা লৈরিবা এমর্জেন্সি মেনেজমেন্ট সর্ভিসশীংগী মাংজিন থারিবা (pioneer) অমনি। পব্লিক প্রাইভেট পার্টনরশিপ (PPP) মোডতা নোট-ফোর-প্রোফিট প্রোফেসনেল ওর্গানাইজেসন অমা ওইনা চলাইরিবা, GVK EMRI অসি ঙসিদি ভারত্তা লৈবা খ্বাইদগী চাউবা প্রোফেসনেল এমর্জেন্সি প্রোভাইদর ওইরে।
GVK EMRI না মেদিকেল, পুলিস অমসুং ফায়র এমর্জেন্সিশীং “1-0-8 এমর্জেন্সি সর্ভিস"গী খুত্থাংদা হেন্দল তৌই। মসি ষ্টেট-ওফ-আর্ট এমর্জেন্সি কোল রেসপোন্স সেন্টরশীং খুত্থাংদা পীরিবা ফ্রি সর্ভিস অমনি অমসুং অন্ধ্র প্রদেশ, গুজরাট, উত্তরাখন্দ, গোৱা, টামিল নাডু, কর্নাটকা, আসাম, মেঘালয়া, মধ্য প্রদেশ, হিমাচল প্রদেশ, ছটিসগর, উত্তর প্রদেশ, রাজস্থান, কেরলা ষ্টেটশীং অসিদা অমসুং দাদ্রা অমদি নগর হাবেলি অমসুং দামন অমদি দিউ হায়রিবা য়ুনিয়ন টেরিটোরি 2সিদা, দ্রোপ বেক এম্বুলেন্স 996 য়াউনা এম্বুলেন্স 7016তগী হেনবা শিজিন্নরি। চহি অমদা এমর্জেসিন মিলিয়ন 30 দা পাউখুম পীদুনা মীওই মিলিয়ন 1 গী পুন্সি কন্নবা ভিজন অমগা লোয়ননা, GVK EMRIনা অহেনবা ষ্টেট কয়াদসু মসিগী গারি অমসুং সর্ভিসশীং হেনগৎহন্নবা পান্দম থম্লি।
রিসর্চ অমসুং এনালাইটিক্সতা অহেনবা মীৎয়েং থমদুনা, GVK EMRIনা ওভরওল এমর্জেন্সি মেনেজমেন্ট সিনারিও অসি হেনগৎহন্দুনা মীওই কয়ানা অৱা-অনা নংলিবসি হন্থহন্নবা প্লান তৌরি।
ওগষ্ট 15, 2005দা হায়দ্রাবাদতা 108 এমর্জেন্সি রেসপোন্স সর্ভিস হৌদোকখিবদগী, GVK EMRIনা হৌজিক্কী ওইনা, অন্ধ্র প্রদেশ ষ্টেট শিনবা থুংনা নোংমদা এমর্জেন্সি 3500গী মথক্তা লৌখৎপগা লোয়ননা এম্বুলেন্স 802গা লোয়ননা ইন্টিগ্রেটেদ এমর্জেন্সি সর্ভিস অমা পীরি।
GVK EMRI অসি হৌজিক্কী ওইনদি অন্ধ্র প্রদেশ, গুজরাট, উত্তরাখন্দ, গোৱা, টামিল নাডু, কর্নাটকা, আসাম, মেঘালয়া, মধ্য প্রদেশ, হিমাচল প্রদেশ, ছটিসগর, উত্তর প্রদেশ, রাজস্থান, কেরলা হায়রিবা ষ্টেট 14 অমসুং দাদ্রা অমদি নগর হাবেলি অমসুং দামন অমদি দিউ হায়রিবা য়ুনিয়ন টেরিটোরি 2সিদা চলাইরি।
ভলুন্টিয়রিজম (Volunteerism) হায়বসি এমর্জেন্সি অমত্তা রিপোর্ট ফংদবা (unreported) অমসুং পাউ ফংদবা (unattended) হায়বসি লৈহন্দনবগীদমক GVK EMRIনা পায়খৎপা অচৌবা খোংথাং অমনি। 1-0-8 সর্ভিসশীংগী মতাংদা নোলেজ অমসুং ইনফোর্মেসন মীয়ামদা পাক-শন্না খংহন্নবগীদমক ভলুন্টিয়রশীংগী লিষ্ট অমা শেম্নবা GVK EMRI না থৌরাং তৌরি। ভলুন্টিয়রশীংনা মখাদা পিরিবা এরিয়াশীং অসিদা মতেং পাংবা য়াই:
GVK EMRIগী এক্সপেক্টেসনশীং (expectations)
অহানবা রেস্পোন্দেন্ট ওইনা: ভিক্টিম অদুদা প্রি-হোস্পিটাল কেয়র পীবা। খুদম ওইনা, করিগুম্বা ভলুন্টিয়র অমনা দোক্টর ওইরবদি, মেদিকেল এমর্জেন্সি থোরকপদা, এম্বুলেন্স অদুনা মফম অদুদা য়ৌরক্ত্রিঙৈদা মহাক্না প্রি-হোস্পিটাল কেয়র পীবা য়াই।
এটেন্দি (খোংলোই/ সেবারি) অমা ওইনা: ভলুন্টিয়র অদুনা ভিক্টিম অদুবু এম্বুলেন্স/ হোস্পিটালদা লোয়নবীবা য়াই।
পাইলোট (দ্রাইভর) ওইনা: খুদক্কী ওইবা অনাবনচিংবা নান্থোকপা য়াদবা ফিভম্না মরম ওইদুনা করিগুম্বা এম্বুলেন্সকী GVK EMRIগী ফিল্ড ষ্টাফ অদু ফংদ্রবদি ভলুন্টিয়র অদুনা গারি থৌদুনা ভিক্টিম অদুবু হোস্পিটালদা পুদুনা মতেং পাংবা য়াই।
ভেহিকল মেকানিক ওইনা: ফিল্ড ওপরেসনশীংদা অপন-অরাক থোকহন্দনবগীদমক GVK EMRI নেটৱার্ক ভেহিকলশীংগী মাইনর/ মেজর রিপিয়ার অমসুং সর্ভিসিংদা মতেং পাংবা য়াই।
সোর্স: GVK EMRI
অকোনবা শেমদোকখিবা : 10/23/2019